
ΤΕΥΧΟΣ ΔΕΥΤΕΡΟ 


Αρ 


. Φύλλου 1565 


ΑΠΟΦΑΣΕΙΣ 

Αριθμ. 5104 

Τροποποίηση του Οργανισμού Εσωτερικής Υπη¬ 
ρεσίας του ΝΠΔΔ «Δημοτικός Οργανισμός Κοι- 
νωνικοπολιτιστικής Ανάπτυξης Δήμου Σητείας 
(Δ.Ο.Κ.Α.Σ.). 

Η ΣΥΝΤΟΝΙΣΤΡΙΑ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΚΡΗΤΗΣ 

Έχοντας υπόψη: 

1 .Τις διατάξεις του άρθρου 280 παρ. I του ν. 3852/2010 
(ΦΕΚ 87/Α707-06-2010) «Νέα Αρχιτεκτονική της Αυτοδι¬ 
οίκησης και της Αποκεντρωμένης Διοίκησης-Πρόγραμ- 
μα Καλλικράτης». 

2. Τιςδιατάξειςτουάρθρου8τουπ.δ.136/2010(ΦΕΚ229/ 
Α727-12/2010) «Οργανισμός της Αποκεντρωμένης Δι¬ 
οίκησης Κρήτης». 

3. Τις διατάξεις του άρθρου 10 του ν. 3584/2007 
(ΦΕΚ 143 Α') «Κύρωση του Κώδικα Κατάστασης Δημοτι¬ 
κών και Κοινοτικών Υπαλλήλων», όπως ισχύουν. 

4. Τις διατάξεις του άρθρου 28 και του άρθρου 28 Α 
του ν. 4325/2015 (ΦΕΚ 47/Α711 -05-2015) «Εκδημοκρα¬ 
τισμός της Διοίκησης - Καταπολέμηση Γραφειοκρατίας 
και Ηλεκτρονική Διακυβέρνηση. Αποκατάσταση αδικιών 
και άλλες διατάξεις», όπως το τελευταίο προστέθηκε με 
το άρθρο 24 του ν. 4368/2016. 

5. Την αριθμ. 14026/15-05-2017 απόφαση του Υπουρ¬ 
γού Εσωτερικών (ΦΕΚ 250/ΥΟΔΔ/26-05-2017). 

8. Την αριθμ. 7804/04-07-2012 απόφαση (ΦΕΚ 2147/ 
τ.Β'/16-07-2012), με την οποία εγκρίθηκε ο ΟΕΥ του 
ΝΠΔΔ «Δημοτικός Οργανισμός Κοινωνικοπολιτιοτικής 
Ανάπτυξης Δήμου Σητείας (Δ.Ο.Κ.Α.Σ.)». 

9. Την αριθμ. 120/2017 απόφαση του Διοικητικού Συμ¬ 
βουλίου του ΝΠΔΔ «Δημοτικός Οργανισμός Κοινωνι- 
κοπολιτιοτικής Ανάπτυξης Δήμου Σητείας (Δ.Ο.Κ.Α.Σ.)», 
καθώς και την αριθμ. 315/2017 όμοια του Δημοτικού 
Συμβουλίου Σητείας, με την οποία εγκρίθηκε η τροπο¬ 
ποίηση του Οργανισμού Εσωτερικής Υπηρεσίας του 
ανωτέρω ΝΠΔΔ. 

10. Το αριθμ. 1 /18-01-2018 πρακτικό του Υπηρεσιακού 
Συμβουλίου Υπαλλήλων ΟΤΑ Α' βαθμού Ν. Λασιθίου, με 
το οποίο παρέχεται η θετική του γνωμοδότηση για την 
τροποποίηση του ΟΕΥ του ανωτέρω ΝΠΔΔ. 


11. Την αριθμ. 527/17-04-2018 βεβαίωση του ΝΠΔΔ 
«Δημοτικός Οργανισμός Κοινωνικοπολιτιοτικής Ανάπτυ¬ 
ξης Δήμου Σητείας (Δ.Ο.Κ.Α.Σ.)», αποφασίζουμε: 

Τροποποιούμε την αριθμ. 7804/04-07-2012 απόφαση 
μας (ΦΕΚ 2147/τ.Β'/16-07-2012), με την οποία εγκρίθηκε 
ο ΟΕΥ του ΝΠΔΔ «Δημοτικός Οργανισμός Κοινωνικο- 
πολιτιστικής Ανάπτυξης Δήμου Σητείας (Δ.Ο.Κ.Α.Σ.)», 
ο οποίος διαμορφώνεται ως εξής: 

ΠΕΡΙΕΧΟΜΕΝΑ 

ΜΕΡΟΣ 1: ΔΙΑΡΘΡΩΣΗ ΥΠΗΡΕΣΙΩΝ ΤΟΥ Δ.Ο.Κ.Α.Σ. 

• Άρθρο 1: ΔΙΑΡΘΡΩΣΗ ΥΠΗΡΕΣΙΩΝ 
ΜΕΡΟΣ 2: ΑΡΜΟΔΙΟΤΗΤΕΣ ΥΠΗΡΕΣΙΩΝ 

• Άρθρο 2: Αρμοδιότητες «Διεύθυνσης Δ.Ο.Κ.Α.Σ.» 
ΑΡΜΟΔΙΟΤΗΤΕΣ ΤΜΗΜΑΤΩΝ ΔΙΕΥΘΥΝΣΗΣ 

■ Άρθρο 2.1: Αρμοδιότητες Τμήματος Διοίκησης- 
Οργάνωσης (Υπηρεσιών Προσωπικού) 

• Άρθρο 2.2: ΑρμοδιότητεςΤμήματος Υπηρεσιών Υπο¬ 
στήριξης (Οικονομικής και Τεχνικής Υπηρεσίας) 

■ Άρθρο 2.3: Αρμοδιότητες Τμήματος Κοινωνικής 
Προστασίας και Αλληλεγγύης 

• Άρθρο 2.4: ΑρμοδιότητεςΤμήματος Παιδείας, Πολι¬ 
τιστικών, Βιβλιοθηκών, Μουσείων, Αθλητικών Δρα¬ 
στηριοτήτων και Περιβάλλοντος 

ΜΕΡΟΣ 3: ΔΙΟΙΚΗΣΗ - ΕΠΟΠΤΕΙΑ - ΣΥΝΤΟΝΙΣΜΟΣ 

• Άρθρο 3: Διοίκηση - Εποπτεία - Συντονισμός 

• Άρθρο 4: Αρμοδιότητες Προϊσταμένων Διοικητικών 
ενοτήτων 

• Άρθρο 5: Κανονισμοί Λειτουργίας των Υπηρεσιών 
ΜΕΡΟΣ 4: ΘΕΣΕΙΣ ΠΡΟΣΩΠΙΚΟΥ 

• Άρθρο 6: Οργανικές θέσεις με σχέση εργασίας δη¬ 
μοσίου δικαίου 

• Άρθρο 7: θέσεις με σχέση εργασίας ιδιωτικού δικαί¬ 
ου αορίστου χρόνου 

• Άρθρο 8: θέσεις με σχέση εργασίας ιδιωτικού δικαί¬ 
ου ορισμένου χρόνου 

ΜΕΡΟΣ 5: ΠΡΟΪΣΤΑΜΕΝΟΙ ΥΠΗΡΕΣΙΩΝ 

• Άρθρο 9: Προϊστάμενοι Υπηρεσιών 
ΜΕΡΟΣ 6: ΤΕΛΙΚΕΣ ΔΙΑΤΑΞΕΙΣ 

• Άρθρο 10: Τελικές διατάξεις 
ΜΕΡΟΣ 7: ΟΡΓΑΝΟΓΡΑΜΜΑ 

ΜΕΡΟΣ 1 

ΔΙΑΡΘΡΩΣΗ ΥΠΗΡΕΣΙΩΝ ΤΟΥ Δ.Ο.Κ.Α.Σ. 

Άρθρο 1 

ΔΙΑΡΘΡΩΣΗ ΥΠΗΡΕΣΙΩΝ 

Το Νομικό Πρόσωπο Δημοσίου Δικαίου του Δήμου 
Σητείας, Δημοτικός Οργανισμός Κοινωνικοπολιτιστικής 
Ανάπτυξης Σητείας (Δ.Ο.Κ.Α.Σ.) συγκροτείται από μια Δι¬ 
εύθυνση «Διεύθυνση Δ.Ο.Κ.Α.Σ.», η οποία περιλαμβάνει 
τα εξής τμήματα: 

ΤΜΗΜΑΤΑ «ΔΙΕΥΘΥΝΣΗΣ Δ.Ο.Κ.Α.Σ.» 

Ι.ΤμήμαΔιοίκησης-Οργάνωσης (Υπηρεσιών Προσω¬ 
πικού) 

2. Τμήμα Υπηρεσιών Υποστήριξης (Οικονομικής και 
Τεχνικής Υπηρεσίας) 

3. Τμήμα Κοινωνικής Προστασίας και Αλληλεγγύης 

4. Τμήμα Παιδείας, Πολιτιστικών, Βιβλιοθηκών, Μου¬ 
σείων, Αθλητικών Δραστηριοτήτων και Περιβάλλοντος 

ΜΕΡΟΣ 2 

ΑΡΜΟΔΙΟΤΗΤΕΣ ΥΠΗΡΕΣΙΩΝ 

Άρθρο 2 

Αρμοδιότητες «Διεύθυνσης Δ.Ο.Κ.Α.Σ.» 

Η «Διεύθυνση Δ.Ο.Κ.Α.Σ.» είναι υπεύθυνη για τον συ¬ 
ντονισμό, την οργάνωση και την εύρυθμη λειτουργία 
όλων των τμημάτων του νομικού προσώπου παρέχοντας 
κάθε είδους διοικητική και οργανωτική υποστήριξη προς 
το Νομικό Πρόσωπο, συγκεκριμένα: 

1. Συντονίζει, ελέγχει σε τακτά χρονικά διαστήματα 
όλα τα τμήματα, τις υπηρεσίες που παρέχουν και το υφι¬ 
στάμενο προσωπικό τους. 

2. Συνεργάζεται με τους επί μέρους προϊσταμένους 
των τμημάτων του Νομικού Προσώπου, συγκεντρώνο¬ 
ντας και ελέγχοντας διεξοδικά τις προτάσεις τους απο- 
σκοπώντας στην επίτευξη των στόχων του Νομικού 
Προσώπου. 

3. Συγκεντρώνει στοιχεία και δεδομένα που αναφέρο- 
νται στην αποδοτικότητα και αποτελεσματικότητα των 
υπηρεσιών του προσωπικού του κάθε τμήματος για επί¬ 
τευξη των στόχων τους, παρακολουθώντας την εξέλιξη 
τους και παρουσιάζει σχετικές ενημερωτικές αναφορές 
προς τον Π ρόεδρο και το Δ.Σ. του Δ.Ο.Κ.Α.Σ. 

4. Συνεργάζεται με τις αρμόδιες υπηρεσίες και συ¬ 
ντάσσει προτάσεις, που αφορούν στην εφαρμογή προ¬ 
γραμμάτων για την εξασφάλιση και διαρκή βελτίωση 
των τεχνικών και κοινωνικών υποδομών του Νομικού 
Προσώπου. 

5. Εισηγείται και παρακολουθεί την υλοποίηση προ¬ 
γραμμάτων, έργων και δράσεων για την βελτίωση της ορ- 
γάνωσηςτου Νομικού Προσώπου με στόχο την βελτίωση 
της αποδοτικότητας και της αποτελεσματικότητας του. 

6. Υποστηρίζει τη σύναψη και παρακολουθεί την πρό¬ 
οδο των προγραμματικών και άλλων συμβάσεων μετα¬ 
ξύ του Νομικού Προσώπου και άλλων φορέων για την 
υλοποίηση των έργων, ενεργειών και προγραμμάτων. 

7. Συντονίζει τις σχέσεις του Νομικού Προσώπου με 
τις Υπηρεσίεςτου Δήμου και άλλους Δημόσιους φορείς. 


8. Υποστηρίζει τα όργανα διοίκησης και όλες τις υπη¬ 
ρεσίες του Νομικού Προσώπου κατά την σύνταξη, πα¬ 
ρακολούθηση και αξιολόγηση επιχειρησιακών προγραμ¬ 
μάτων και προγραμμάτων δράσης. 

9. Παρακολουθεί την κάλυψη των διαφόρων θέσεων 
εργασίας στις διοικητικές ενότητες, του Νομικού Προ¬ 
σώπου, με στόχο τόσο την αξιοποίηση των προσόντων 
των εργαζομένων, όσο και την απρόσκοπτη και διαρκή 
κάλυψη των αναγκών των υπηρεσιών. 

10. Εισηγείται, έπειτα από σχετικά αιτήματα των αρμό¬ 
διων ΠροϊσταμένωνΤμημάτων, τις κατάλληλες εσωτερι¬ 
κές μετακινήσεις εργαζομένων για την αποτελεσματικό¬ 
τερη κάλυψη αναγκών, που παρουσιάζει το κάθεΤμήμα 
με βάση τα προσόντα τους. 

11. Αξιολογεί τα προσόντα των νεοπροσλαμβανο- 
μένων και διαμορφώνει σχετικές προτάσεις προς τους 
ΠροϊσταμένουςτωνΤμημάτων προς κάλυψη θέσεων. 

12. Σχεδιάζει, εισηγείται και οργανώνει προγράμματα 
συνεχιζόμενης κατάρτισης και επιμόρφωσης του ανθρώ¬ 
πινου δυναμικού του Νομικού Προσώπου. 

13. Μεριμνά για την εφαρμογή του συστήματος αξι¬ 
ολόγησης των εργαζομένων στο Νομικό Πρόσωπο και 
την τήρηση των σχετικών στοιχείων. 

Μ.Μεριμνά για την ανάπτυξη του ανθρώπινου δυνα¬ 
μικού του Νομικού Προσώπου με τον προσδιορισμό των 
αναγκών βελτίωσης των προσόντων και ικανοτήτων των 
εργαζομένων και την εισήγηση και την παρακολούθηση 
της υλοποίησης των συμφωνουμένων μέτρων βελτίωσης. 

ΑΡΜΟΔΙΟΤΗΤΕΣ ΤΜΗΜΑΤΩΝ 

«ΔΙΕΥΘΥΝΣΗΣ Δ.Ο.Κ.Α.Σ.» 

2.1. Αρμοδιότητες Τμήματος Διοίκησης-Οργάνωσης 
Υπηρεσιών Προσωπικού 

ΤοΤμήμα Διοίκησης-Οργάνωσης (Υπηρεσιών Προσω¬ 
πικού), είναι αρμόδιο: 

Για τον συντονισμό εφαρμογής των πολιτικών συστη¬ 
μάτων και διαδικασιών που αποσκοπούν στην ορθολογι¬ 
κή διοίκηση και διαχείριση του ανθρώπινου δυναμικού 
του Νομικού Προσώπου, καθώς και για την ορθή λει¬ 
τουργία του κεντρικού πρωτοκόλλου και την παροχή 
γενικών υπηρεσιών διοικητικής υποστήριξης προς τις 
υπηρεσίες και συγκεκριμένα: 

1. Μεριμνά για την εκπόνηση των κάθε είδους εσωτερι¬ 
κών Κανονισμών του Νομικού Προσώπου σε συνεργασία 
με τους ΠροϊσταμένουςΤμημάτων. 

2. Σχεδιάζει, εισηγείται και συντονίζει την εφαρμογή 
των διαδικασιών και εσωτερικών κανονισμών που ρυθ¬ 
μίζουν τις σχέσεις του Νομικού Προσώπου με το προ¬ 
σωπικό του. 

3. Μεριμνά για τον προσδιορισμό των αναγκαίων θέ¬ 
σεων εργασίας και τον προσδιορισμό του αριθμού του 
προσωπικού ανά θέση εργασίας και οργανωτική μονάδα 
του Νομικού Προσώπου, σε συνεργασία με τον Διευ¬ 
θυντή και τους υπόλοιπους ΠροϊσταμένουςΤμημάτων. 

4. Παρακολουθεί την κάλυψη σε όλες τις υπηρεσίες 
των διαφόρων θέσεων εργασίας του Νομικού Προσώ¬ 
που, με στόχο τόσο την αξιοποίηση των προσόντων των 
εργαζομένων όσο και την απρόσκοπτη και διαρκή κά¬ 
λυψη των αναγκών των υπηρεσιών. 

5. Μεριμνά για την τήρηση των νομοθετικών και κανο¬ 
νιστικών διατάξεων που ισχύουν εκάστοτε και ρυθμίζουν 
τις σχέσειςτου Νομικού Προσώπου με το προσωπικό του 
(πχ. θέματα μισθολογικά, ωραρίου, αδειών, ασθενειών, 
υπερωριών, απολύσεων, διεκδικήσεων κ.λπ.). 

6. Μεριμνά για τη διενέργεια και ολοκλήρωση των δι¬ 
αδικασιών πρόσληψης ανθρώπινου δυναμικού για την 
κάλυψη συγκεκριμένων θέσεων εργασίας με βάση τις 
νόμιμες διαδικασίες. 

7. Τηρεί τα Μητρώα του Προσωπικού, στα οποία κα¬ 
ταγράφονται όλα τα ατομικά και προσωπικά δεδομένα 
για την οικογενειακή και υπηρεσιακή κατάσταση του 
προσωπικού, μεταβάλλοντας όποτε θεωρείται απαραί¬ 
τητο την εργασιακή του ζωή (προσλήψεις, απολύσεις, 
αλλαγές θέσεων εργασίας, αμοιβές, άδειες, απουσίες, 
αξιολογήσεις κ.λπ.) και τα προσόντα του. 

8. Σχεδιάζει και εισηγείται στον Διευθυντή, στον Πρό¬ 
εδρο και στο Δ.Σ του Δ.Ο.Κ.Α.Σ. βελτιώσεις και παρακο¬ 
λουθεί την εφαρμογή όλων των διαδικασιών που σχετί¬ 
ζονται με την απασχόληση των εργαζομένων, σύμφωνα 
με τις ισχύουσες διατάξεις (τήρηση ωραρίου, έγκριση και 
πραγματοποίηση υπερωριών κ.λπ.). 

9. Συγκεντρώνει τα στοιχεία απασχόλησης και τις μετα¬ 
βολές των στοιχείων των εργαζομένων που επηρεάζουν 
τις αμοιβές τους και ενημερώνει έγκαιρα τις αρμόδιες 
οικονομικές υπηρεσίες, ώστε να προωθείται έγκαιρα η 
πληρωμή των εργαζομένων και η απόδοση των ασφα¬ 
λιστικών εισφορών. 

10. Συνεργάζεται με τους Προϊσταμένους των επιμέ- 
ρουςτμημάτωντου Νομικού Προσώπου καιτουςενημε¬ 
ρώνει για τις διαδικασίες που πρέπει να ακολουθούνται 
σε εργασιακά θέματα (διαχείριση παρουσιών, υπερωρι¬ 
ών, βεβαιώσεων προς το προσωπικό κ.λπ.). 

11. Εκδίδει κάθε είδους βεβαιώσεις προς το προσωπι¬ 
κό για θέματα που άπτονται της απασχόλησης τους στο 
Νομικό Πρόσωπο. 

2.2 ΑρμοδιότητεςΤμήματος Υπηρεσιών Υποστήριξης 
(Οικονομικής και Τεχνικής Υπηρεσίας) 

Το Τμήμα Υπηρεσιών Υποστήριξης (Οικονομικής και 
Τεχνικής Υπηρεσίας), είναι αρμόδιο: 

Για την Οικονομική Διαχείριση του Νομικού Προσώ¬ 
που, όσων αφορά θέματα λογιστηρίου, ταμείου, εσόδων, 
δαπανών, περιουσίας, προμηθειών και θέματα για την 
Τεχνική Υποστήριξη του Νομικού Προσώπου, συγκε¬ 
κριμένα: 

1. Μεριμνά για την τήρηση του συστήματος κατάρ¬ 
τισης των Προϋπολογισμών του Νομικού Προσώπου. 

2. Συνεργάζεται με τις επιμέρους υπηρεσίες για την 
παροχή οικονομικών στοιχείων, κατευθύνσεων και προ¬ 
τύπων που θα επιτρέπουν την κατάρτιση από τις υπη¬ 
ρεσίες των προϋπολογισμών τους σε συνάρτηση με τα 
αντίστοιχα προγράμματά τους. 

3. Συγκεντρώνει τους επιμέρους προϋπολογισμούς 
των υπηρεσιών και διαμορφώνει και εισηγείται τους συ¬ 
νολικούς Προϋπολογισμούς του Νομικού Προσώπου 
προς έγκριση από τα αρμόδια όργανα. 

4. Παρακολουθεί την εκτέλεση των Προϋπολογισμών, 
επισημαίνει τις αποκλίσεις μεταξύ απολογιστικών και 
προϋπολογιστικών μεγεθών, μεριμνά για την ερμηνεία 


των αποκλίσεων και εισηγείται τις αναγκαίες διορθωτικές 
ενέργειες. 

5. Συνεργάζεται με τις υπόλοιπες υπηρεσίες για την 
τήρηση των διαδικασιών αμφίδρομης ενημέρωσης και 
ροής των οικονομικών πληροφοριών που σχετίζονται με 
την εκτέλεση και την αναθεώρηση των προϋπολογισμών 
κάθε υπηρεσίας. 

6. Μεριμνά για την σύνταξη και υποβολή στα αρμόδια 
όργανα των περιοδικών οικονομικών απολογιστικών 
στοιχείων, σύμφωνα με το σύστημα οικονομικής πλη¬ 
ροφόρησης που εφαρμόζεται. 

7. Παρακολουθεί την κατάρτιση και την εξέλιξη των 
ταμειακών προγραμμάτων του Νομικού Προσώπου. Δι¬ 
ερευνά τις ταμειακές ανάγκες και εισηγείται τις κατάλ¬ 
ληλες μεθόδους για την αντιμετώπιση των ταμειακών 
αναγκών. Μεριμνά για την εφαρμογή των αποφάσεων 
που σχετίζονται με την κάλυψη των ταμειακών αναγκών 
του Νομικού Προσώπου. 

8. Συνεργάζεται με τις τράπεζες και μεριμνά για την 
αξιοποίηση των διαθεσίμων του Νομικού Προσώπου. 

Α. Γραφείο Υπηρεσιών υποστήριξης της Οικονομικής 
και Τεχνικής Υπηρεσίας 

Το συγκεκριμένο αντικείμενο της οικονομικής, πραγ¬ 
ματοποιείται από την ειδικότητα του Οικονομολόγου, 
Λογιστή και με αρμοδιότητες: 

1. Τηρεί το σύστημα λογιστικής απεικόνισης των οι¬ 
κονομικών πράξεων του Νομικού Προσώπου (Γενική 
και αναλυτική λογιστική). Τηρεί τις σχετικών λογιστικές 
διαδικασίες καθώς και τα αντίστοιχα λογιστικά βιβλία και 
στοιχεία που προβλέπονται από την νομοθεσία. 

2. Τηρεί τα αρχεία των κάθε είδους παραστατικών 
που απαιτούνται για την ενημέρωση του συστήματος 
λογιστικής απεικόνισης των οικονομικών πράξεων του 
Νομικού Προσώπου. 

3. Παρακολουθεί και μεριμνά για την εκπλήρωση όλων 
των φορολογικών και ασφαλιστικών υποχρεώσεων του 
Νομικού Προσώπου. 

4. Παρακολουθεί και ελέγχει τη λογιστική συμφωνία 
των δοσοληπτικών λογαριασμών με τράπεζες, προμη¬ 
θευτές, πιστωτές και άλλους συναλλασσομένους με το 
Νομικό Πρόσωπο, καθώς και των δοσοληπτικών λογα¬ 
ριασμών με το Δήμο. 

5. Εκδίδει τις λογιστικές και οικονομικές καταστάσεις 
που συνδέονται με το τηρούμενο λογιστικό σχέδιο (π.χ. 
ισολογισμοί και αποτελέσματα χρήσης) και ενημερώνει 
σχετικά τα αρμόδια όργανα του Νομικού Προσώπου με 
βάση τις ισχύουσες διαδικασίες. 

6. Παρέχει κάθε είδους πληροφόρηση προς τα αρμό¬ 
δια όργανα για την εξέλιξη των λογιστικών μεγεθών του 
Νομικού Προσώπου. 

7. Μεριμνά για την παροχή κάθε είδους στοιχείων που 
ζητούνται από Δημόσιες/Ελεγκτικές Υπηρεσίες σύμφω¬ 
να με τις διαδικασίες που ισχύουν εκάστοτε. 

8. Τηρεί ειδικά συστήματα λογιστικής και οικονομικής 
διαχείρισης Προγραμμάτων και Έργων στα οποία συμ¬ 
μετέχει το Νομικό Πρόσωπο και που χρηματοδοτούνται 
από το Πρόγραμμα Δημοσίων Επενδύσεων ή/και από 
ευρωπαϊκούς ή διεθνείς πόρους. 

9. Τηρεί αρχείο Παραστατικών Διαχείρισης των προ¬ 
ηγουμένων προγραμμάτων και έργων σύμφωνα με τα 
προβλεπόμενα στους ειδικούς κανονισμούς των φορέων 
από τους προέρχεται η σχετική χρηματοδότηση. 

10. Μεριμνά για την ετοιμασία των περιοδικών οικο¬ 
νομικών αναφορών που σχετίζονται με την πρόοδο των 
προηγουμένων προγραμμάτων και έργων. 

11. Τηρεί το αρχείο συμβάσεων για υπηρεσίες έργα 
και προμήθειες που αναθέτει το Νομικό Πρόσωπο. Πα- 
ραλαμβάνει και ελέγχει τα κάθε φύσης παραστατικά 
που απαιτούνται κατά περίπτωση για την πληρωμή των 
οφειλών του Νομικού Προσώπου στους αντίστοιχους 
δικαιούχους και ελέγχει την ύπαρξη των προϋποθέσεων 
για τη διενέργεια πληρωμών με βάση τις διατάξεις των 
αντιστοίχων συμβάσεων. 

12. Ελέγχει την πρόβλεψη των οφειλών στους αντί¬ 
στοιχους κωδικούς του προϋπολογισμού του Νομικού 
Προσώπου και ελέγχει την επάρκειας των αντίστοιχων 
πιστώσεων. 

13. Εκδίδει τα εντάλματα πληρωμής των οφειλών του 
Νομικού Προσώπου και τα αποστέλλει στο Ταμείο για 
πληρωμή. 

14. Μεριμνά για την παραλαβή από τους αντίστοι¬ 
χους προμηθευτές των κάθε είδους υλικών παγί- 
ων(μηχανήματα-εξοπλισμός) ή αναλωσίμων που απαιτεί 
η λειτουργία του Νομικού Προσώπου. 

15. Μεριμνά για την ενημέρωση των διαχειριστικών 
βιβλίων των αποθηκών (κατά ποσότητα και αξία) με τα 
εισαγόμενα και εξαγόμενα είδη, και την τήρηση των 
διαδικασιών χορήγησης των ειδών που τηρούνται στα 
αποθέματα των αποθηκών του Νομικού Προσώπου. 

16. Παρακολουθεί τα αποθέματα των αποθηκών και 
διατυπώνει εισηγήσεις για την ανάγκη ανανέωσης τους. 
Συνεργάζεται σχετικά με τις υπηρεσίες που κάνουν χρή¬ 
ση των υλικών των αποθηκών. 

17. Τηρεί το αρχείο των παγίων κινητών περιουσιακών 
στοιχείων του Νομικού Προσώπου (μηχανήματα, οχήμα¬ 
τα, συσκευές, εξοπλισμός κ.λπ.) και παρακολουθεί την 
κατανομή των παγίων αυτών στις υπηρεσίες του. 

18. Μεριμνά για την τήρηση των διαδικασιών των πε¬ 
ριοδικών απογραφών των κάθε είδους υλικών και εξο¬ 
πλισμού του Νομικού Προσώπου. 

19. Συγκεντρώνει τα στοιχεία μεταβολών και των αντι¬ 
στοίχων καταβληθέντων παροχών ή καταλογισθέντων 
ποσών προς το προσωπικό του Νομικού Προσώπου, που 
έχουν επίδραση στην διαμόρφωση των αμοιβών του και 
μεριμνά για την έκδοση των μισθολογικών καταστάσεων 
και την πληρωμή των αμοιβών. 

20. Μεριμνά για τη έκδοση βεβαιώσεων καταβληθει- 
σών αμοιβών προς το προσωπικό του Νομικού Προ¬ 
σώπου και για τον υπολογισμό και την απόδοση προς 
τα ασφαλιστικά ταμεία των αντιστοίχων ασφαλιστικών 
εισφορών. 

21. Τηρεί τις σχετικές διαδικασίες και εκδίδει βεβαιώ¬ 
σεις που σχετίζονται με την είσπραξη διαφόρων δικαιω¬ 
μάτων ή εισφορών προς το Νομικό Πρόσωπο. 

22. Παρακολουθεί και μεριμνά για την τήρηση όλων 
των οικονομικών δοσοληψιών που σχετίζονται με τη 
λειτουργία της παροχής υπηρεσιών του Νομικού Προ¬ 


σώπου μέσω των διοικητικών ενοτήτων του (ΚΑΠΗ, Παι¬ 
δικοί σταθμοί, καλλιτεχνική εκπαίδευση κ.λπ.) 

23. Τηρεί τις διαδικασίες που σχετίζονται με την απο¬ 
δοχή και την αξιοποίηση των δωρεών και των κληροδο¬ 
τημάτων προς το Νομικό Πρόσωπο, σύμφωνα με τους 
αντιστοίχους όρους. 

24. Τηρεί τα αρχεία της ακίνητης περιουσίας του Νο¬ 
μικού Προσώπου σε ηλεκτρονική και φυσική μορφή 
(φάκελοι με στοιχεία περιγραφικά και ιδιοκτησιακά έγ¬ 
γραφα) 

25. Μεριμνά για την διερεύνηση μεθόδων αξιοποίη¬ 
σης της ανωτέρω ακίνητης περιουσίας και διατυπώνει 
σχετικές εισηγήσεις προς τα αρμόδια όργανα. 

26. Μεριμνά για την προώθηση της αξιοποίησης της 
ανωτέρω ακίνητης περιουσίας σύμφωνα με τις σχετικές 
αποφάσεις του Νομικού Προσώπου και τη διαχείριση της 
εκμετάλλευσης της ακίνητης περιουσίας (πχ. κατάρτιση 
συμβάσεων μισθώσεων, μέριμνα είσπραξης μισθωμά¬ 
των κ.λπ.) 

Β. Γραφείο προμηθειών υλικών/εξοπλισμού/υπηρεσιών 

Το συγκεκριμένο αντικείμενο πραγματοποιείται από 
την ειδικότητα Διοικητικού Υπαλλήλου με αρμοδιότητες: 

1. Σχεδιάζει τις εσωτερικές διαδικασίες για την κατάρ¬ 
τιση του προγράμματος απαιτουμένων προμηθειών και 
υπηρεσιών (εκτόςτου πεδίου του ν. 3316/2005) του Νο¬ 
μικού Προσώπου, συγκεντρώνει τις αιτήσεις των υπηρε¬ 
σιών, εξετάζει την σκοπιμότητα αυτών και διαμορφώνει 
περιοδικά προγράμματα για την προμήθεια κάθε είδους 
υλικών, εξοπλισμού και υπηρεσιών και εισηγείται αυτά 
για έγκριση στα αρμόδια όργανα (υλικά για την εκτέλε¬ 
ση τεχνικών έργων, ανταλλακτικά, λιπαντικά, καύσιμα, 
μηχανήματα, εργαλεία, έπιπλα, είδη γραφείου, μισθώσεις 
μεταφορικών μέσων, ασφαλίσεις κ.λπ.). 

2. Διενεργεί έρευνες αγοράς για την τεκμηρίωση της 
διαθεσιμότητας των ειδών ή των υπηρεσιών που ενδι¬ 
αφέρουν το Νομικό Πρόσωπο και τη λήψη στοιχείων 
τιμών προμήθειας ή υπηρεσίας. 

3. Διενεργεί τις διαδικασίες για την ανάθεση των προ¬ 
μηθειών και των συμβάσεων παροχής υπηρεσιών, ήτοι 
μεριμνά για την κατάρτιση προδιαγραφών σε συνερ¬ 
γασία με τα αρμόδια κάθε φορά τμήματα του Νομικού 
Προσώπου, καταρτίζει το σχέδιο της διακήρυξης, των 
συμβάσεων και όλων των αποφάσεων και εισηγείται τη 
συγκρότηση όλων των επιτροπών που απαιτούνται (διε¬ 
νέργειας διαγωνισμών, αξιολόγησης των προσφορών και 
παραλαβής των ειδών) στο κάθε φορά αποφαινόμενο 
όργανο, παρακολουθεί τη λειτουργία τους και γενικά 
μεριμνά για όλα τα ζητήματα που αφορούν την εκτέλεση 
κάθε προμήθειας ή υπηρεσίας μέχρι και την οριστική 
παραλαβή της σύμφωνα με τις ισχύουσες διατάξεις. 

4. Μεριμνά για την τήρηση των διαδικασιών χαρακτη¬ 
ρισμού υλικών/εξοπλισμού ως αχρήστων ή ως υλικών 
που πλεονάζουν και τηρεί τις διαδικασίες καταστροφής, 
απομάκρυνσης ή εκποίησης των υλικών αυτών. 

5. Τηρεί τα πληροφοριακά αρχεία και έγγραφα των 
συμβάσεων προμηθειών και υπηρεσιών (αρχείο προμη- 
θευομένων ειδών, αρχείο προμηθευτών, αρχείο φακέλων 
προμηθειών). 

Γ. Γραφείο Ταμείου 

Το συγκεκριμένο αντικείμενο, πραγματοποιείται από 
την ειδικότητα του Λογιστή και ιδίως: 

1. Διενεργεί τις πληρωμές προς τους δικαιούχους με 
βάση τα Εντάλματα Πληρωμών και μετά από έλεγχο των 
δικαιολογητικών που ορίζει ο νόμος. 

2. Καταγράφει τις διενεργούμενες πληρωμές σύμφωνα 
με τις ισχύουσες διαδικασίες και μεριμνά για την απόδο¬ 
ση των κάθε φύσης κρατήσεων υπέρ τρίτων που αντι¬ 
στοιχούν στα επιμέρους εντάλματα πληρωμής. 

3. Διενεργεί τις εισπράξεις των οφειλών προς το Νομι¬ 
κό Πρόσωπο και ενημερώνει το λογιστικό σύστημα με 
τις σχετικές ταμειακές εγγραφές. 

4. Παρακολουθεί την τακτοποίηση των υποχρεώσεων 
των οφειλετών προς το Νομικό Πρόσωπο και ενημερώνει 
τις αρμόδιες υπηρεσίες για τις καθυστερούμενες οφειλές. 

5. Παρακολουθεί και ελέγχει τους υπαλλήλους άλλων 
υπηρεσιών του Νομικού Προσώπου που ασχολούνται 
με εισπράξεις (υπηρεσίες του Γραφείου Πολιτιστικών 
Δραστηριοτήτων, του Γραφείου Αθλητικών Δραστηρι¬ 
οτήτων κ.λπ.). 

6. Τηρεί τις διαδικασίες συναλλαγών με τις Τράπεζες 
για την τοποθέτηση των χρηματικών διαθεσίμων και την 
διενέργεια εισπράξεων και πληρωμών μέσω επιταγών. 

7. Τηρεί το αναγκαίο φυσικό ταμείο στα γραφεία του 
Νομικού Προσώπου. 

8. Τηρεί αρχεία των κάθε είδους παραστατικών και 
αντιστοίχων δικαιολογητικών που χρησιμοποιούνται για 
την ενημέρωση του λογιστικού συστήματος του Νομικού 
Προσώπου με τις ταμειακές εγγραφές. 

9. Παρακολουθεί την ταμειακή ρευστότητα και προ¬ 
γραμματίζει τις πληρωμές σε συνεργασία και με άλλες 
αρμόδιες υπηρεσίες. 

Δ. Γραφείο Τεχνικής Υπηρεσίας 

Το συγκεκριμένο αντικείμενο, πραγματοποιείται από 
την ειδικότητα Διοικητικού Υπαλλήλου και ιδίως: 

1. Συνεργάζεται με τις επιμέρους υπηρεσίες και συ¬ 
γκεντρώνει πληροφορίες και αιτήματα σχετικά με τις 
ανάγκες συντήρησης και αποκατάστασης βλαβών των 
κτιριακών και ηλεκτρομηχανολογικών εγκαταστάσεων 
του Νομικού Προσώπου. 

2. Μεριμνά για τον προγραμματισμό και την υλοποί¬ 
ηση όλων των εργασιών συντήρησης και αποκατάστα¬ 
σης βλαβών των κτιριακών και ηλεκτρομηχανολογικών 
εγκαταστάσεων του Νομικού Προσώπου (εκπόνηση με 
προσωπικό του Τμήματος ή με ανάθεση σε τρίτους). 

3. Μεριμνά για τη συντήρηση και τη διατήρηση σε 
καλή κατάσταση του οπτικοακουστικού εξοπλισμού του 
Νομικού Προσώπου που προορίζεται για την οργάνωση 
εκδηλώσεων, καθώς και για τη μεταφορά, προετοιμασία 
και εγκατάσταση του στους χώρους των εκδηλώσεων. 

4. Μεριμνά για την τεχνική υποστήριξη των διαφόρων 
εκδηλώσεων που οργανώνονται τις εγκαταστάσεις του 
Νομικού Προσώπου (κατασκευή υλικοτεχνικής υποδο¬ 
μής, στήσιμο σκηνικών, αποθήκευση υλικών κ.λπ.). 

5. Επιβλέπει την εκτέλεση των εργασιών του Τμήματος 
που εκτελούνται με αυτεπιστασία. Συγκροτεί, οργανώνει 
και διοικεί τα σχετικά τεχνικά συνεργεία του Νομικού 
Προσώπου. 


6. Επιβλέπει την εκτέλεση των εργασιών του Τμήματος 
που ανατίθενται σε τρίτους και μεριμνά για τις διαδικα¬ 
σίες παραλαβής τους. 

7. Μεριμνά για τον σωστό χειρισμό και την αξιοποίηση 
των εργαλείων και γενικά του τεχνικού εξοπλισμού που 
χρησιμοποιεί το Τμήμα. 

8. Συγκροτεί, οργανώνει και διοικεί συνεργεία αμέσου 
επέμβασης σε περιπτώσεις επειγόντων περιστατικών 
εκτός προγράμματος. 

2.3 Αρμοδιότητες Τμήματος Κοινωνικής Προστασίας 
Αλληλεγγύης 

Το τμήμα Κοινωνικής Προστασίας Αλληλεγγύης και 
Παιδείας είναι αρμόδιο για την κοινωνική πολιτική του 
Νομικού Προσώπου και εξυπηρετείται από τις βασικές 
ειδικότητες του Κοινωνικού Λειτουργού, του Νοσηλευ¬ 
τή και του Οικογενειακού Βοηθού. Ολες οι ειδικότητες 
λειτουργούν στο πλαίσιο του Τμήματος και συνεργάζο¬ 
νται με το υπόλοιπο προσωπικό του Τμήματος και των 
ειδικοτήτων των άλλων Τμημάτων με στόχο την καλύ¬ 
τερη εξυπηρέτηση των ευπαθών ομάδων του Δήμου 
(Ηλικιωμένοι, ψυχιατρικά άρρωστοι, άτομα με αναπηρία 
(ΑμεΑ), θύματα ενδοοικογενειακής βίας, άστεγοι, άτομα 
ευρισκόμενα σε κατάσταση φτώχειας ή απειλούμενα 
από φτώχεια, αρχηγοί μονογονεϊκών οικογενειών), συ¬ 
γκεκριμένα: 

1) Ενημερώνεται συνεχώς για τις δυνατότητες συμμε¬ 
τοχής του Νομικού Προσώπου σε χρηματοδοτούμενα 
προγράμματα φροντίδας τρίτης ηλικίας (π.χ. πρόγραμμα 
«Βοήθεια στο σπίτι», προγράμματα Κέντρων Ημερήσιας 
Φροντίδας Ηλικιωμένων, κ.λπ.) και εισηγείται στο αρμό¬ 
διο τμήμα (ΑυτοτελέςΤμήμα Ευρωπαϊκών Προγραμμά¬ 
των) για την συμμετοχή του Νομικού Προσώπου σε αυτά. 

2) Μεριμνά, σε συνεργασία και με το ΑυτοτελέςΤμήμα 
Ευρωπαϊκών Προγραμμάτων, για την ετοιμασία προτά¬ 
σεων προς τους αρμόδιους φορείς για την ανάληψη από 
το Νομικό Πρόσωπο της ευθύνης οργάνωσης και υλοποί¬ 
ησης των ανωτέρω προγραμμάτων, προωθεί τις προτά¬ 
σεις για έγκριση τους και μεριμνά για την υποβολή τους. 

3) Παρακολουθεί την κατάλληλη υλοποίηση των ανω¬ 
τέρω προγραμμάτων και συντάσσει και υποβάλλει τους 
αναγκαίους απολογισμούς. 

4) Οργανώνει και παρακολουθεί συνεχώς τη λειτουρ¬ 
γία των Γραφείων «Βοήθεια στο Σπίτι», «ΚΑΠΗ», «ΚΗΦΗ» 
και εισηγείται στον Διευθυντή και Πρόεδρο του Νομι¬ 
κού Προσώπου για τυχόν μετακινήσεις του υφιστάμενου 
προσωπικού για την κάλυψη τυχόν αναγκών. 

5) Συντονίζει και σχεδιάζει τις αρμοδιότητες των ερ¬ 
γαζόμενων του τμήματος και μεριμνά για τη σωστή συ¬ 
νεργασία τους. 

6) Παρέχει πληροφόρηση στους πολίτες για το Κέντρο 
Ανοικτής Προστασίας Ηλικιωμένων του Δήμου και τα 
προγράμματα Βοήθεια στο Σπίτι και ΚΗΦΗ, με σκοπό 
την προσέλκυση των ανθρώπων που έχουν ανάγκη των 
παροχών του ή εκείνων που θέλουν να προσφέρουν 
εθελοντικές υπηρεσίες και γενικά μεριμνά για την ευ- 
αισθητοποίηση της κοινότητας σε θέματα κοινωνικής 
αλληλεγγύης και κοινωνικής συνοχής. 

7) Μεριμνά για την εκπαίδευση σπουδαστών και φοι¬ 
τητών σχετικών επιστημών που διενεργούν την πρακτική 

τους άσκηση ή των ανέργων που προσλαμβάνονται για 
την απόκτηση επαγγελματικής εμπειρίας. 

8) Μεριμνά, έπειτα από σχετική εισήγηση των υπευ¬ 
θύνων των γραφείων, για τυχόν μετακινήσεις του προ¬ 
σωπικού προς κάλυψη τυχόν αναγκών, αναλογών των 
προσόντων, της εμπειρίας και της τεχνογνωσίας του και 
εισηγείται στον Διευθυντή για αυτές. 

Α. Γραφείο «Προγραμμάτων Βοήθεια στο σπίτι», ΚΑΠΗ 
και ΚΗΦΗ 

Η υπευθυνότητα του Γραφείου πραγματοποιείται 
από την ειδικότητα, του Κοινωνικού Λειτουργού και εί¬ 
ναι υπεύθυνο για την ομαλή λειτουργία όλων των προ¬ 
γραμμάτων «ΒσΣ», «ΚΑΠΗ» και «ΚΗΦΗ» του Νομικού 
Προσώπου 

Το Νομικό Πρόσωπο περιλαμβάνει πέντε προγράμ¬ 
ματα «ΒσΣ»: 

■ Πρόγραμμα Βοήθεια στο Σπίτι Δήμου Σητείας (Πι- 
σκοκέφαλο) 

• Πρόγραμμα Βοήθεια στο Σπίτι Δήμου Σητείας (Σκοπή) 

• Πρόγραμμα Βοήθεια στο Σπίτι Δήμου Σητείας (Σητεία) 

• Πρόγραμμα Βοήθεια στο Σπίτι Δήμου Σητείας (Τουρ¬ 
λωτή) 

• Πρόγραμμα Βοήθεια στο Σπίτι Δήμου Σητείας (Πα- 
λαίκαστρο) 

Τα Προγράμματα Βοήθεια στο Σπίτι, πραγματοποιού¬ 
νται από τις τρεις βασικές ειδικότητες, του κοινωνικού 
λειτουργού, του νοσηλευτή και του οικογενειακού βο¬ 
ηθού για την παροχή υπηρεσιών και με αρμοδιότητες: 

Α) οι κοινωνικοί λειτουργοί: 

- Λήψη κοινωνικού ιστορικού και οικογενειακού ιστο¬ 
ρικού 

-Την οργάνωση των δραστηριοτήτων του προγράμ¬ 
ματος 

-Το ημερήσιο πρόγραμμα επισκέψεων στα δημοτικά 
διαμερίσματα 

- Την οργάνωση των αρμοδιοτήτων για τις ειδικότητες 
αναλόγωςτων αναγκών των εξυπηρετούμενων 

-Την ψυχοκοινωνική στήριξη και υποστήριξη των ηλι¬ 
κιωμένων και των οικογενειών τους 

-Τη διεκπεραίωση διαδικασιών, που αφορούν τους 
ηλικιωμένους σε Δημόσιες υπηρεσίες 

-Τη συνεργασία και τη δικτύωση με Νοσοκομεία και 
Ιατρούς και άλλους τοπικούς ή μη φορείς 

- Ιδιαίτερη βαρύτητα δίδεται στην προσπάθεια: α) για 
την παραμονή των ατόμων της τρίτης ηλικίας στο οικείο 
οικογενειακό και κοινωνικό τους περιβάλλον, την πρό¬ 
ληψη και αντιμετώπιση βιολογικών, ψυχολογικών και 
κοινωνικών προβλημάτων, την εξασφάλιση αξιοπρεπούς 
διαβίωσης β) για την ενημέρωση και υποστήριξη των 
ατόμων με ειδικές ανάγκες στη διαδικασία κοινωνικής 
ένταξης 

- συνοδεία των εξυπηρετούμενων σε Νοσοκομεία, 
ιατρούς ή κα δημόσιους φορείς 

Β) οι νοσηλεύτριες: 

- την πρωτοβάθμια νοσηλευτική φροντίδα (μέτρηση 
ζωτικών σημείων, όπως πίεσης και σακχάρου) 

- παρακολούθηση φαρμακευτικής αγωγής 

- συνταγογράφηση και προμήθεια φαρμάκων 

- διασφάλιση ατομικής υγιεινής (μπάνιο κ.λπ.) 


- ενεσοθεραπεία 

- αιμοληψίες και παραλαβή των εξετάσεων και κατόπιν 
συνεννόηση με τους Θεράποντες ιατρούς 

- διαμεσολάβηση με υπηρεσίες (Νοσοκομεία, Ασφα¬ 
λιστικά Ταμεία) και εξυπηρετήσεις 

- συνοδεία των εξυπηρετούμενων σε Νοσοκομεία, 
ιατρούς ή κ.α. δημόσιους φορείς 

Γ) οι οικογενειακοί βοηθοί: 

- την οικιακή καθαριότητα των σπιτιών των ηλικιω¬ 
μένων 

- διασφάλιση ατομική υγιεινής 

- προμήθεια προϊόντων μέσω αγορών προϊόντων και 
τροφίμων 

- εξυπηρετήσεις όπως πληρωμή λογαριασμών 

- την μεταφορά των επίπλων προς εξυπηρέτηση των 
ηλικιωμένων 

- συνοδεία των εξυπηρετούμενων σε Νοσοκομεία, 
ιατρούς ή κ.α. δημόσιους φορείς 

Το ΚΑΠΗ, πραγματοποιείται από τις τρεις βασικές ειδι¬ 
κότητες, του Κοινωνικού Λειτουργού, του Νοσηλευτή και 
του Οικογενειακού Βοηθού για την παροχή υπηρεσιών 
και με αρμοδιότητες: 

1) Υποδέχεται, ενημερώνει, συμβουλεύει και παρέχει 
κοινωνική υποστήριξη στα μέλη του ΚΑΠΗ και στις οι¬ 
κογένειες τους. 

2) Υλοποιεί προγράμματα δημιουργικής απασχόλησης 
και ψυχαγωγίας για τα μέλη και τους επωφελούμενους 
του ΚΑΠΗ. 

3) Συνεργάζεται με την αρμόδια Κοινωνική Υπηρεσία 
του Δήμου και τα Προγράμματα Βοήθεια στο Σπίτι, για 
την παροχή πλήρους υποστήριξης στους επωφελού¬ 
μενους και τις οικογένειες τους και την παραπομπή σε 
αυτές όταν απαιτείται. 

4) Μεριμνά για την προσέλκυση εθελοντών, την εκ¬ 
παίδευση τους και την αξιοποίηση τους στις δομές και 
υπηρεσίες του ΚΑΠΗ. 

5) Μεριμνά για την φύλαξη, την καθαριότητα και την 
ευπρεπή εμφάνιση των εγκαταστάσεων του Τμήματος 
και του εξοπλισμού του. 

6) Εξυπηρετείται από τις τρεις βασικές ειδικότητες, 
του κοινωνικού λειτουργού, του νοσηλευτή και του οι¬ 
κογενειακού βοηθού για την παροχή υπηρεσιών όπως: 
α. ψυχοκοινωνική στήριξη και υποστήριξη των ηλικιω¬ 
μένων και των οικογενειών τους, β. διεκπεραίωση δια¬ 
δικασιών, που αφορούν τους ηλικιωμένους σε Δημόσιες 
υπηρεσίες, γ.Τη συνεργασία και τη δικτύωση με Νοσοκο¬ 
μεία και Ιατρούς και άλλους τοπικούς ή μη φορείς, δ. την 
πρωτοβάθμια νοσηλευτική φροντίδα (μέτρηση ζωτικών 
σημείων, όπως πίεσης και σακχάρου, ε. παρακολούθηση 
φαρμακευτικής αγωγής, στ. συνταγογράφηση και προ¬ 
μήθεια φαρμάκων, ζ. καθαριότητα του κτιρίου και του 
εξοπλισμού του. 

Β. Γραφείο Γενικών Προγραμμάτων Κοινωνικής Ποο- 
στασίας και Προγραμμάτων για Ευπαθείς Ομάδες 

Την υπευθυνότητα του Γραφείο Γενικών Προγραμ¬ 
μάτων Κοινωνικής Προστασίας και Προγραμμάτων για 

Ευπαθείς Ομάδες, πραγματοποιείται από την ειδικότητα 
του Κοινωνικού Λειτουργού και είναι αρμόδιο για να: 

1) Οργανώνει και υλοποιεί δράσεις κοινωνικού χα¬ 
ρακτήρα με αποδέκτες όλους τους κατοίκους του Δή¬ 
μου (Δημοτικά Ιατρεία, Κέντρο Υποστήριξης Γυναικών, 
Προγράμματα Αιμοδοσίας, Προγράμματα προώθησης 
Εθελοντισμού κ.λπ.) 

2) Οργανώνει και υλοποιεί δράσεις κοινωνικής προ¬ 
στασίας για ευπαθείς κοινωνικές ομάδες που απειλού¬ 
νται ή βιώνουν κοινωνικό αποκλεισμό. Στην κατηγορία 
των ευπαθών κοινωνικά ομάδων συμπεριλαμβάνονται 
ιδίως: 

- Άτομα με αναπηρία (ΑμεΑ) 

- Παλιννοστούντες 

- Μετανάστες 

- Πρόσφυγες 

-Τσιγγάνοι 

- Μακροχρόνια άνεργοι 

- Αιτούντες άσυλο 

- θύματα παράνομης διακίνησης ατόμων (ΐΓθίίίεΚίης) 
και θύματα ενδοοικογενειακής βίας 

- Μειονότητες και άτομα με πολιτιστικές και θρησκευ¬ 
τικές ιδιαιτερότητες 

- Χρήστες και πρώην χρήστες ουσιών 

- Ανήλικοι παραβάτες 

- Φυλακισμένοι και αποφυλακισμένοι 

- Άστεγοι 

- Άτομα ευρισκόμενα σε κατάσταση φτώχειας ή απει¬ 
λούμενα από φτώχεια 

- Αρχηγοί μονογονεϊκών οικογενειών 

3) Οργανώνει την εφαρμογή των ανωτέρω προγραμ¬ 
μάτων μετά την ανάθεση τους, από τον Προϊστάμενο 
του Τμήματος, στο Νομικό Πρόσωπο και μεριμνά για 
την αποτελεσματικότερη και αποδοτικότερη υλοποίηση 
τους εξασφαλίζοντας τους αναγκαίους και κατάλληλους 
ανθρώπινους και τεχνικούς πόρους. 

4) Παρακολουθεί την κατάλληλη υλοποίηση των ανω¬ 
τέρω προγραμμάτων και συντάσσει και υποβάλλει τους 
αναγκαίους απολογισμούς στον Προϊστάμενο του Τμή¬ 
ματος και τον Διευθυντή. 

5) Συνεργάζεται με τα άλλα Γραφεία του Τμήματος για 
την υλοποίηση των ανωτέρω προγραμμάτων, αξιοποι- 
ώντας την τεχνογνωσία, την εμπειρία και τους πόρους 
που μπορούν να διαθέσουν. 

6) Οργανώνει και υλοποιεί κοινωνικές δράσεις για παι¬ 
διά σχολικής και προσχολικής ηλικίας, για νέους/νέες 
και για την οικογένεια (π.χ. Παιδικές κατασκηνώσεις, 
Συμβουλευτικό κέντρο για τα παιδιά και την οικογένεια, 
Κέντρο Πληροφόρησης Νέων, Κέντρο Πρόληψης και Κα¬ 
ταπολέμησης Ναρκωτικών, Πρόγραμμα Υποστήριξης 
της σχολικής κοινότητας κ.λπ.). 

7) Ενημερώνεται συνεχώς για τις δυνατότητες συμμε¬ 
τοχής του Νομικού Προσώπου σε χρηματοδοτούμενα 
προγράμματα για παιδιά σχολικής και προσχολικής ηλικί¬ 
ας, για νέους/νέες και για την οικογένεια (π.χ. πρόγραμμα 
δημιουργικής απασχόλησης παιδιών) και εισηγείται για 
την συμμετοχή του στα αρμόδια τμήματα του Νομικού 
Προσώπου, σε αυτά. 


2.4 Αρμοδιότητες Τμήματος Παιδείας Πολιτιστικών, 
Βιβλιοθηκών, Μουσείων, Αθλητικών Δραστηριοτήτων 
και Περιβάλλοντος 

Το Τμήμα Παιδείας είναι αρμόδιο για την αποτελε¬ 
σματική λειτουργία των Παιδικών και Βρεφονηπιακών 
Σταθμών του Δήμου, για την υλοποίηση δράσεων και 
προγραμμάτων για παιδιά σχολικής και προσχολικής 
ηλικίας, συγκεκριμένα: 

1) Παρέχει γραμματειακή υποστήριξη (τήρηση πρω¬ 
τοκόλλου, διεκπεραίωση και αρχειοθέτηση αλληλογρα¬ 
φίας, θέματα προσωπικού κ.λπ.). 

2) Αξιολογεί και διαχειρίζεται τις αιτήσεις εγγραφής 
και επανεγγραφής βρεφών και νηπίων, πάντα σε συνερ¬ 
γασία με τους υπευθύνους των γραφείων των παιδικών 
σταθμών. 

3) Εφαρμόζει τις αποφάσεις κατάταξης των παιδιών 
στα διάφορα τμήματα, σε συνεργασία με τους υπευθύ¬ 
νους των γραφείων των παιδικών σταθμών προσχολικής 
αγωγής ή διαγραφής αυτών και τηρεί τα σχετικά αρχεία. 

4) Αξιολογεί τα αιτήματα γονέων για μετακίνηση παι¬ 
διών από ένα τμήμα σε άλλο, αν υπάρχουν οι σχετικές 
προϋποθέσεις. 

5) Παρακολουθεί την τακτοποίηση οικονομικών συμ¬ 
μετοχών μηνιαίως και ενημερώνει τους γονείς που κα¬ 
θυστερούν την πληρωμή των οικονομικών τους συμ¬ 
μετοχών. 

6) Αξιολογεί τις αιτήσεις μείωσης ή απαλλαγής οικο¬ 
νομικών συμμετοχών και εισηγείται σχετικά στον Διευ¬ 
θυντή, Πρόεδρο και Δ.Σ. Δ.Ο.Κ.Α.Σ. 

7) Εκδίδει βεβαιώσεις φιλοξενίας παιδιών. 

8) Μεριμνά για την φύλαξη και την καθαριότητα των 
κτιριακών εγκαταστάσεων της Διεύθυνσης και του εξο¬ 
πλισμού τους. 

9) Συντονίζει τις αρμοδιότητες όλων των εργαζομένων 
του Τμήματος και μεριμνά για την ομαλή συνεργασία 
τους. 

10) Μεριμνά, έπειτα από σχετική εισήγηση των υπευ¬ 
θύνων των γραφείων, για τυχόν μετακινήσεις του προ¬ 
σωπικού προς κάλυψη τυχόν αναγκών, αναλογών των 
προσόντων, της εμπειρίας και της τεχνογνωσίας του 
προσωπικού και εισηγείται στον Διευθυντή για αυτές. 

Για την καλύτερη εξυπηρέτηση των κατοίκων του 
Δήμου οι υπηρεσίες των Παιδικών και Βρεφονηπιακών 
Σταθμών παρέχονται σε γεωγραφικά αποκεντρωμένες 
μονάδες (παραρτήματα): 

• Γραφείο Παιδικού Σταθμού Παλαικάστρου 

• Γραφείο Βρεφικού - Παιδικού Σταθμού Σητείας 

Το επιστημονικό δυναμικό του εκάστοτε Γραφείου είτε 
εργάζεται, είτε συνεργάζεται με τον Προϊστάμενο ή την 
Διεύθυνση. 

Την υπευθυνότητα του εκάστοτε Γραφείου Παιδικού 
Σταθμού, πραγματοποιείται από ένα Διευθυντή από τις 
βασικές ειδικότητες, του Νηπιαγωγού, του Κοινωνικού 
Λειτουργού, του Βρεφονηπιοκόμου και Βοηθού Βρεφο¬ 
νηπιοκόμου. Όλες οι ειδικότητες λειτουργούν στο πλαί¬ 
σιο του Τμήματος και συνεργάζονται με το υπόλοιπο 
προσωπικό των ειδικοτήτων τωνΤμημάτων με στόχο την 
καλύτερη εξυπηρέτηση των νηπίων και βρεφών. 

Το κάθε ένα από τα παραπάνω γραφεία έχει αρμοδι¬ 
ότητες: 

- Υποδέχεται, καταχωρεί και εκδίδει σχετικές αναφορές 
στον ΠροϊστάμενοΤμήματοςγιατις αιτήσεις φιλοξενίας 
και εγγραφής των νηπίων από τους γονείς στο γραφείο 
του εκάστοτε σταθμού. 

- Υποδέχεται τα αιτήματα των γονέων για πιθανή μετα¬ 
κίνησης των νηπίων σε άλλα τμήματα, εφόσον υπάρχουν 
οι σχετικές προϋποθέσεις. 

- Άμεση συνεργασία με τον Προϊστάμενο του Τμήμα¬ 
τος για τις παρεχόμενες υπηρεσίες από το προσωπικό 
του εκάστοτε σταθμού. 

- Να επιμελείται της παροχής σύγχρονης προσχολικής 
αγωγής στα φιλοξενούμενα νήπια και βρέφη εφαρμόζο¬ 
ντας τα κατάλληλα προγράμματα, τις ισχύουσες διατά¬ 
ξεις και τον ισχύοντα εσωτερικό κανονισμό λειτουργίας. 

Ειδικότερα: 

1) Φροντίζει για τη σωστή ψυχοσωματική υγεία και 
ψυχοκινητική εξέλιξη των παιδιών, με πραγματοποίηση 
ατομικών προγραμμάτων, κύκλους παιδαγωγικών δρα¬ 
στηριοτήτων, παιδαγωγικά εργαστήρια και άλλες παιδα¬ 
γωγικές δραστηριότητες και εκδηλώσεις, σύμφωνα με τα 
επιστημονικά δεδομένα και ανάλογα με την ηλικία τους. 

2) Απασχολεί τα παιδιά σύμφωνα με τους καθορισμέ¬ 
νους στόχους του προγράμματος και τηρεί βιβλίο ύλης 
για την καθημερινή διδασκαλία σύμφωνα με τα προ¬ 
γράμματα του Υπουργείου Παιδείας. 

3) Ευθύνεται όχι μόνο για την ολόπλευρη ανάπτυξη 
των νηπίων αλλά και για την φύλαξη και προστασία τους. 

4) Προσφέρει αγωγή, ψυχαγωγία, περιποίηση, φροντί¬ 
δα και φαγητό στα βρέφη του Σταθμού σύμφωνα με τις 
αρχέςτης βρεφοκομικής και τις οδηγίεςτου παιδιάτρου. 

5) Ενημερώνει τους γονείς σε τακτά χρονικά διαστή¬ 
ματα για τη γενική - σφαιρική εξέλιξη του παιδιού τους. 
Συνεργάζεται με τους γονείς σε όλα τα θέματα που 
αφορούν τη ζωή και την εξέλιξη των παιδιών μέσα στον 
Σταθμό. 

6) Μεριμνά για τη διοργάνωση εκδηλώσεων και επι¬ 
σκέψεων προς όφελος των παιδιών, σύμφωνα με το 
εγκεκριμένο πρόγραμμα. 

7) Φροντίζει για την υγιεινή κατάσταση των παιδιών 
και ενημερώνει το Τμήμα Ιατρικής και Ψυχοκοινωνικής 
Στήριξης σε κάθε περίπτωση που χρειάζεται ιατρική 
φροντίδα και κοινωνική μέριμνα. 

8) Παρακολουθεί την καθαριότητα των νηπίων και 
κάθε αντικείμενο που έχει σχέση με αυτά ενθαρρύνο- 
ντας την αυτοεξυπηρέτηση τους. 

9) Ευθύνεται για την άψογη καθαριότητα των χώρων 
του Σταθμού και των αντικειμένων του και τον κατάλλη¬ 
λο αερισμό και φωτισμό του. 

10) Εφαρμόζει σωστά όλα τα μέτρα υγιεινής και ασφά¬ 
λειας και ευθύνεται για κάθε πράξη ή παράλειψη που 
μπορεί να έχει επίπτωση στην υγεία των παιδιών. 

11) Ευθύνεται για την εξασφάλιση της διατροφής των 
νηπίων κατά την παραμονή τους στον Σταθμό, μεριμνώ- 
ντας για την υγιεινή παρασκευή του, την ποιότητα των 
υλικών και την τήρηση του εγκεκριμένου διαιτολογίου. 

12) Μεριμνά για την προμήθεια, την ταξινόμηση και 
τη συντήρηση του αναγκαίου παιδαγωγικού εξοπλισμού 
και υλικού. 


13) Ευθύνεται για την ασφαλή μεταφορά των φιλοξε¬ 
νούμενων παιδιών προς και από τον Σταθμό (περίπτωση 
ύπαρξης σχολικού λεωφορείου). 

14) Παρακολουθεί τη λειτουργία των παραρτημάτων 
τα οποία ανήκουν διοικητικά στο Τμήμα. 

Παρέχει επίσης υπηρεσίες ιατρικής παρακολούθησης 
και ψυχοκοινωνικής στήριξης στα παιδιά των σταθμών 
του Νομικού Προσώπου και ειδικότερα: 

1) Εξετάζει κατά τακτά χρονικά διαστήματα όλα τα παι¬ 
διά των σταθμών του νομικού προσώπου, λαμβάνοντας 
υπόψη τα ιατρικά πιστοποιητικά που υποβλήθηκαν από 
τους γονείς. 

2) Παρακολουθεί την ψυχοσωματική υγεία και ανά¬ 
πτυξη των παιδιών. 

3) Αποφασίζει για την δυνατότητα επιστροφής στο 
σταθμό παιδιού που απούσιασε από σοβαρή ασθένεια 
με βάση το ιατρικό πιστοποιητικό που προσκομίζεται 
από τους γονείς και την προσωπική του εξέταση. 

4) Υποδεικνύει τα μέτρα που πρέπει να ληφθούν για 
την υγιεινή των παιδιών και για την υγειονομική κατά¬ 
σταση των σταθμών. Μεριμνά για τη διατήρηση σε κάθε 
σταθμό πρόχειρου φαρμακείου και την αντιμετώπιση 
κάθε εκτάκτου περιστατικού. 

5) Συμβάλλει στην πρόληψη ή αντιμετώπιση προβλη¬ 
μάτων των παιδιών κάθε σταθμού και των οικογενειών 
τους, εφόσον στην τελευταία περίπτωση αυτό ζητηθεί 
ή είναι έκτων πραγμάτων αναγκαίο. 

6) Συνεργάζεται με το παιδαγωγικό προσωπικό των 
σταθμών με το οποίο βρίσκεται σε συνεχή επαφή και 
πραγματοποιεί κοινωνικές έρευνες ώστε να προλαμβά¬ 
νει, εντοπίζει και αναγνωρίζει προβλήματα των παιδιών, 
να αναλαμβάνει τη θεραπεία τους ή να τα παραπέμπει 
σε κατάλληλη υπηρεσία. 

7) Επισημαίνει προβλήματα, βοηθά την οικογένεια να 
συνειδητοποιήσει το πρόβλημα, εντοπίζοντας τις αιτίες. 
Υποδεικνύει τρόπους αντιμετώπισης των προβλημάτων 
και φέρνει σε επαφή παιδιά και γονείς με διάφορους εξει- 
δικευμένους φορείς. 

8) Παρέχει συμβουλευτικές υπηρεσίες σε θέματα ψυ¬ 
χολογικής υποστήριξης παιδιών και γονέων σε συνερ¬ 
γασία με το εκπαιδευτικό προσωπικό. 

9) Συγκαλεί ενημερωτικές συγκεντρώσεις γονέων και 
προσωπικού που αφορούν την υγιεινή και την υγεία 
των παιδιών και την αντιμετώπιση προβλημάτων που 
προκύπτουν. 

Το αντικείμενο των Γραφείων α). Βρεφικού Παιδι¬ 
κού Σταθμού Σητείας, β). Παιδικού Σταθμού Παλαικά- 
στρου, πραγματοποιείται από τις βασικές ειδικότητες 
του Νηπιαγωγού, του Βρεφονηπιοκόμου, του Βοηθού 
Βρεφοκόμου-Παιδοκόμου, του Μαγείρου, του Βοηθού 
Μαγείρου, του Προσωπικού Καθαριότητας - Βοηθητικών 
Εργασιών και του Οδηγού Σχολικού Λεωφορείου. Όλες οι 
ειδικότητες λειτουργούν στο πλαίσιο των Γραφείων και 
συνεργάζονται με το υπόλοιπο προσωπικό τους και των 
ειδικοτήτων των άλλων Γραφείων με στόχο την καλύτερη 
αγωγή και εξυπηρέτηση των παιδιών. 

Τα γραφεία Πολιτιστικών, Βιβλιοθηκών, Μουσείων 
Αθλητικών Δραστηριοτήτων και Περιβάλλοντος είναι 
αρμόδιο για την αποτελεσματική λειτουργία των παρα¬ 
κάτω Γραφείων: 

Α. Γραφείο Πολιτιστικών Δραστηριοτήτων 

Το Γραφείο Πολιτιστικών Δραστηριοτήτων, πραγματο¬ 
ποιείται από την ειδικότητα Δ.Ε. Διοικητικού Υπαλλήλου, 
είναι αρμόδιο για την αποτελεσματική εφαρμογή των 
προγραμμάτων των πολιτιστικών δραστηριοτήτων του 
Δήμου σε συνεργασία με την αρμόδια υπηρεσία του 
Δήμου. 

Οι αρμοδιότητες του Γραφείου Πολιτιστικών Δραστη¬ 
ριοτήτων είναι οι εξής: 

1. Τηρεί συγκεντρωτικά στοιχεία για την λειτουργία 
όλων των διοικητικών ενοτήτων του Γραφείου σύμφωνα 
με τις οδηγίες του Προϊσταμένου. 

2. Υποδέχεται, καταχωρεί και διαχειρίζεται τις αιτήσεις 
εγγραφής ή διαγραφής μελών στα διάφορα τμήματα του 
Γραφείου (π.χ. στο τμήμα χορού) και τηρεί τα σχετικά 
αρχεία. 

3. Παρακολουθεί την τακτοποίηση οικονομικών συμ¬ 
μετοχών μηνιαίως και ενημερώνει τα μέλη που καθυστε¬ 
ρούν την πληρωμή των οικονομικών τους συμμετοχών. 

4. Μεριμνά για την φύλαξη, την καθαριότητα και την 
ευπρεπή εμφάνιση των πολιτιστικών εγκαταστάσεων 
και του εξοπλισμού τους. 

5. Σχεδιάζει και εισηγείται, με τη συνεργασία του Δι¬ 
ευθυντή και της αρμόδιας υπηρεσίας του Δήμου, προ¬ 
γράμματα πολιτιστικών/καλλιτεχνικών δραστηριοτήτων 
που απευθύνονται σε όλεςτις κατηγορίες των δημοτών. 

6. Στο πλαίσιο των εγκεκριμένων προγραμμάτων, 
διοργανώνει κάθε είδους εκδηλώσεις όπως μουσικές 
εκδηλώσεις, διαλέξεις, εκθέσεις, θεατρικές παραστάσεις, 
τοπικά φεστιβάλ κ.λπ. 

7. Έχει την ευθύνη της επεξεργασίας της προετοιμα¬ 
σίας των ανωτέρω εκδηλώσεων από την έρευνα για την 
εξεύρεση των κατάλληλων συντελεστών (π.χ. μουσικά 
συγκροτήματα, θίασοι κ.λπ.) μέχρι της διαπραγμάτευσης 
και της εισήγησης των όρων των σχετικών συμβάσεων 
προς την νομική υπηρεσία του Δήμου. 

8. Μεριμνά για τον προγραμματισμό και την υλοποίη¬ 
ση κάθε είδους προμηθειών και τεχνικών εργασιών που 
απαιτούνται για την πραγματοποίηση των ανωτέρω εκ¬ 
δηλώσεων. 

9. Έχει την ευθύνη της παρακολούθησης και του συ¬ 
ντονισμού της ολοκλήρωσης των ανωτέρω εκδηλώσεων 
μέχρι και της ολοκλήρωσης των οικονομικών υποχρεώ¬ 
σεων προς τους συντελεστές τους. 

10. Μετά την ολοκλήρωση της κάθε εκδήλωσης έχει 
την ευθύνη της υποβολής στον προϊστάμενο της Διεύ¬ 
θυνσης απολογιστικής αναφοράς με τα οικονομικά και 
άλλα στοιχεία της εκδήλωσης. 

Β. Γραφείο Βιβλιοθήκης 

Το συγκεκριμένο γραφείο πραγματοποιείται από την 
ειδικότητα του Διοικητικού Υπαλλήλου και έχει ως αρ¬ 
μοδιότητες 

1) Φροντίζει για τη αποτελεσματική και αποδοτική λει¬ 
τουργία της Κεντρικής Βιβλιοθήκης, των περιφερειακών 
βιβλιοθηκών και των κινητών βιβλιοθηκών του Δήμου, 
σύμφωνα με τις αρχές, τις μεθόδους και τις προόδους της 
βιβλιοθηκονομίας. Παρέχει υπηρεσίες δανειστικής βιβλι¬ 
οθήκης και οργανώνει ειδικά κέντρα πληροφόρησης. 


2) Παρακολουθεί τις νέες εκδόσεις και τις ανάγκες του 
αναγνωστικού κοινού και μεριμνά για τον εμπλουτισμό 
των συλλογών των βιβλιοθηκών με πάσης φύσεως έντυ¬ 
πο υλικό, βιβλία, εφημερίδες, περιοδικά, αφίσες, χάρτες 
κ.ά., με αγορές, με ανταλλαγές πολλαπλών αντιτύπων 
με άλλες Βιβλιοθήκες ή Ιδρύματα καθώς και με δωρεές. 

3) Φροντίζει για την περιγραφική και θεματική κατα- 
λογογράφηση, ευρετηρίαση καθώς και την ταξινόμηση 
ή αναταξινόμηση του έντυπου και μη υλικού όλων των 
βιβλιοθηκών, σύμφωνα με τους διεθνείς κανόνες. 

4) Φροντίζει για τη συντήρηση, βιβλιοδέτηση και δι¬ 
αφύλαξη των εντύπων και των συλλογών των βιβλιο¬ 
θηκών, για την απόσυρση φθαρμένου υλικού και την 
ενημέρωση των καταλόγων. 

5) Παρακολουθεί τις συνδρομές των βιβλιοθηκών σε 
εφημερίδες και περιοδικά και εισηγείται την αγορά νέων 
τίτλων. Φροντίζει για την ταξινόμηση των νέων τίτλων, 
την ενημέρωση των καταλόγων και τη βιβλιοδέτηση των 
νέων τόμων. 

6) Φροντίζει για την κατάρτιση βιβλιογραφιών, τον 
εντοπισμό και την απόκτηση σπανίων βιβλίων ή εντύ¬ 
πων, τον εμπλουτισμό των Βιβλιοθηκών του με διαφά¬ 
νειες, μικροφίλμς, δίσκους κασέτες, Έϋ, Έϋ-ΚΟΜ, ϋϊ/ϋ, 
καθώς και με οπτικοακουστικό, ηλεκτρονικό και κάθε 
είδους υλικό συναφές προς τους στόχους του. 

7) Μεριμνά για τη μικροφωτογράφηση και την ψη- 
φιοποίηση των ημερήσιων τοπικών εφημερίδων, των 
σπανίων εκδόσεων και του πολύτιμου αρχειακού υλικού. 

8) Φροντίζει για την προβολή του έργου και των δυνα¬ 
τοτήτων των βιβλιοθηκών, καθώς και για τη δημιουργία 
ευρύτερου αναγνωστικού κοινού. 

9) Μεριμνά για την έκδοση καταλόγων, ειδικών βιβλιο¬ 
γραφικών ή βιβλιογραφικών δελτίων της συλλογής των 
βιβλιοθηκών, σε όποια μορφή κριθεί χρήσιμο για τη 
ευχερή πρόσβαση των χρηστών της βιβλιοθήκης στην 
συλλογή της. 

10) Μεριμνά για την προσφορά εξ αποστάσεως υπηρε¬ 
σιών και την ενδυνάμωση της αναγνωστικής συνήθειας 
στα παιδιά από μικρή ηλικία. 

11) Εκπονεί προγράμματα και διοργανώνει εκδηλώσεις 
(εκθέσεις έντυπου - και μη - υλικού, συζητήσεις, διαλέ¬ 
ξεις, σεμινάρια κ.λπ.) με στόχο τη μόρφωση, ενημέρωση 
ή ψυχαγωγία των δημοτών του Δήμου. 

12) Συνεργάζεται με Βιβλιοθήκες, Ιδρύματα, Οργανι¬ 
σμούς, Σχολεία κ.ά., που ασχολούνται με το βιβλίο και 
τον πολιτισμό. 

13) Μεριμνά για την περιοδική απογραφή του υλικού 
των βιβλιοθηκών 

14) Μεριμνά για την εξυπηρέτηση ατόμων με ειδικές 
ανάγκες, μορφωτικών μειονοτήτων, μεταναστών, καθώς 
και οικοδέσμιων αναγνωστών. 

15) Παρακολουθεί τη λειτουργία των τυχόν παραρτη¬ 
μάτων τα οποία ανήκουν διοικητικά στο Τμήμα. 

Γ. Γραφείο Μουσείων και Πινακοθηκών 

Το συγκεκριμένο γραφείο πραγματοποιείται από την 
ειδικότητα Διοικητικού Υπαλλήλου και έχει ως αρμοδι- 
ότητεας: 

1) Μεριμνά για τη διαφύλαξη και ανάδειξη της πολιτι¬ 
στικής κληρονομιάς της περιοχής του Δήμου. 

2) Συγκεντρώνει, διατηρεί, προβάλει και αναδεικνύει 
την τοπική ιστορία, τον τοπικό τύπο, το τοπικό ιστορι¬ 
κό αρχείο με το τοπικό δημοτικό αρχείο και τις ειδικές 
συλλογές. 

3) Φροντίζει για τη διάσωση και συγκέντρωση όλων 
των δημοτικών εγγράφων ή χειρογράφων που παράγο- 
νται ή αναφέρονται στην πολιτική, οικονομική και διοικη¬ 
τική δραστηριότητα του δήμου ή της τοπικής κοινωνίας 
γενικότερα. 

4) Μεριμνά για τη συντήρηση, καταγραφή, ευρετηρί- 
αση, ταξινόμηση και μικροφωτογράφηση ή ψηφιοποί- 
ηση των παραπάνω αρχείων ώστε η διάθεση τους να 
εξυπηρετεί το ευρύ κοινό αλλά και την λειτουργία και 
τα προγράμματα του Δήμου. 

5) Οργανώνει και διαθέτει τυχόν ειδικά αρχεία που 
έχουν ιδιαίτερη ιστορική αξία για το τοπικό κοινό ώστε 
να αξιοποιούνται για τη μελέτη και την έρευνα. 

6) Ασχολείται με την έρευνα και συγκέντρωση βιβλι¬ 
ακού και άλλου υλικού, τα έργα τέχνης, τα κειμήλια και 
άλλα αντικείμενα άυλα και υλικά, αποδείξεις της τοπικής 
ζωής, των ηθών και των εθίμων, τη πόλης και της μείζονος 
περιοχής της, από απόψεως ιστορικής, αρχαιολογικής, 
φιλολογικής, αρχιτεκτονικής, κοινωνικοοικονομικής κ.λπ. 

7) Εμπλουτίζει την αρχειακή συλλογή με την αγορά 
ή την αποδοχή δωρεάς αρχειακού υλικού από τους 
κατόχους τους και ομοιότυπων αρχειακού υλικού που 
βρίσκονται σε διάφορους φορείς. 

8) Συνεργάζεται με όλους τους τοπικούς φορείς για την 
εύρεση και την διάσωση αρχειακού υλικού. 

9) Αξιοποιεί και συγκεντρώνει υλικό από ιδιωτικά αρ¬ 
χειακά ιδρύματα, και συλλέκτες ή συνεργάζεται μαζί τους 
ώστε να μπορεί να αξιοποιηθεί και αυτό το υλικό. 

10) Εκδίδει δημοσιεύματα που εξυπηρετούν την γνώ¬ 
ση των ιστορικών πηγών της τοπικής κοινωνίας. 

11 )Συμμετέχει σε σχετικά ερευνητικά προγράμματα σε 
συνεργασία με άλλους επιστημονικούς φορείς. 

12) Οργανώνει την έκθεση των αρχείων σε κατάλλη¬ 
λους χώρους και την προβολή τους για την προσέγγιση 
επισκεπτών. 

13) Φροντίζει για την καταλογογράφηση, ταξινόμηση, 
συντήρηση και διαφύλαξη των εντύπων και των άλλων 
συλλογών του, καθώς και για τη μηχανοργάνωση των 
καταλόγων του. 

14) Προωθεί την επιστημονική έρευνα σε θέματα τοπι¬ 
κής ιστορίας και διοργανώνει ειδικά συνέδρια, ημερίδες, 
διαλέξεις κ.λπ. 

15) Φροντίζει για την ψηφιοποίηση των ανωτέρω αρ¬ 
χείων. 

16) Φροντίζει για την αποτελεσματική λειτουργία των 
Πινακοθηκών του Δήμου και τη λειτουργία τοπικών Μου¬ 
σείων (Λαογραφικών, Ιστορικών κ.λπ.). 

17) Μεριμνά για τη διασφάλιση των εκθεμάτων των 
πινακοθηκών και μουσείων καθώς και για τη συντήρηση, 
αποκατάσταση και επισκευή των πιθανών φθορών τους. 

18) Μελετά, εισηγείται και προωθεί τον εμπλουτισμό 
των πινακοθηκών και μουσείων σε συνεργασία με άλ¬ 
λους συναφείς οργανισμούς. 

19) Μεριμνά για την τήρηση ειδικών μητρώων για τις 
συλλογές των πινακοθηκών και μουσείων. 


20) Έχει την ευθύνη για την μεταφορά, εγκατάσταση 
και τοποθέτηση των εκθεμάτων καθώς και για την καλή 
λειτουργία όλων των εγκαταστάσεων των πινακοθηκών 
και μουσείων. 

21) Διοργανώνει σε συνεργασία με τους τοπικούς φο¬ 
ρείς, εκδηλώσεις προβολής της πολιτιστικής κληρονο¬ 
μιάς της πόλης. 

22) Συνεργάζεται με τη σχολική κοινότητα διοργανώ- 
νοντας εκδηλώσεις, επισκέψεις κ.α. που προάγουν την 
εκπαιδευτική διαδικασία. 

23) Παρακολουθεί τη λειτουργία των παραρτημάτων 
τα οποία ανήκουν διοικητικά στο Τμήμα. 

24) Συμμετέχει σε εκθέσεις σε Ελλάδα και εξωτερικό 
σχετικές με την προβολή της πολιτιστικής και ιστορικής 
κληρονομιάς της περιοχής 

Δ. Γραφείο Περιβάλλοντος 

Το συγκεκριμένο γραφείο πραγματοποιείται από την 
ειδικότητα Διοικητικού Υπαλλήλου και έχει ως αρμοδι¬ 
ότητες: 

1) Συνεργάζεται με τις αρμόδιες υπηρεσίες του Δήμου, 
για την εισήγηση και το σχεδίασμά προγραμμάτων και 
μεθόδων για την προστασία, φύλαξη και αξιοποίηση 
των πολιτιστικών και φυσικών μνημείων της περιοχής 
του Δήμου (μνημεία, αρχαιολογικοί και ιστορικοί χώροι, 
σπήλαια, βοτανικός κήπος, ζωολογικός κήπος, ειδικοί 
χώροι περιβαλλοντικής προστασίας κ.λπ.). 

2) Έχει την ευθύνη της υλοποίησης των εγκεκριμένων 
προγραμμάτων για την προστασία, φύλαξη και αξιοποί¬ 
ηση των ανωτέρω πολιτιστικών και φυσικών μνημείων 
της περιοχής του Δήμου. 

3) Μεριμνά για την προβολή των ανωτέρω πολιτιστι¬ 
κών και φυσικών μνημείων της περιοχής του Δήμου και 
την αύξηση των επισκεπτών τους. 

4) Μεριμνά για την αναγκαία συντήρηση και καθαρι¬ 
ότητα των ανωτέρω πολιτιστικών και φυσικών μνημεί¬ 
ων της περιοχής και την προστασία τους από φθορές ή 
άλλους κινδύνους. 

5) Ενημερώνεται συνεχώς για τις δυνατότητες συμ¬ 
μετοχής της Διεύθυνσης σε ειδικά χρηματοδοτούμενα 
περιβαλλοντικής προστασίας (Εθνικά, Ευρωπαϊκά, Δια¬ 
κρατικά) και εισηγείται για την συμμετοχή του Νομικού 
Π ροσώπου σε αυτά. Συνεργάζεται προς τούτο και με τις 
αρμόδιες υπηρεσίες του Δήμου, καθώς και με το Τμήμα 
Προγραμματισμού και Οργάνωσης. 

6) Μεριμνά, σε συνεργασία και μετοΤμήμα Προγραμ¬ 
ματισμού και Οργάνωσης, για την ετοιμασία προτάσεων 
προς τους αρμόδιους φορείς για την ανάληψη από το 
Νομικό Πρόσωπο της ευθύνης οργάνωσης και υλοποί¬ 
ησης των ανωτέρω προγραμμάτων, προωθεί Οργανώνει 
την εφαρμογή των ανωτέρω προγραμμάτων μετά την 
ανάθεση τους στο Νομικό Πρόσωπο και μεριμνά για 
την αποτελεσματικότερη και αποδοτικότερη υλοποίηση 
τους εξασφαλίζοντας τους αναγκαίους και κατάλληλους 
ανθρώπινους και τεχνικούς πόρους. 

7) Παρακολουθεί την κατάλληλη υλοποίηση των ανω¬ 
τέρω προγραμμάτων και συντάσσει και υποβάλλει τους 
αναγκαίους απολογισμούς. 

Ε. Γραφείο Αθλητικών Εγκαταστάσεων και Αθλητικών 
Δραστηριοτήτων και Εκδηλώσεων 

Το Γραφείο Αθλητικών Εγκαταστάσεων και Αθλητικών 
Δραστηριοτήτων είναι αρμόδιο για την κανονική λει- 

τουργία των δημοτικών αθλητικών εγκαταστάσεων και 
την αποτελεσματική εφαρμογή των προγραμμάτων των 
αθλητικών δραστηριοτήτων του Δήμου σε συνεργασία 
με την αρμόδια υπηρεσία του Δήμου (π.χ.τοΤμήμα Παι¬ 
δείας, Δια Βίου Μάθησης και Πολιτισμού). 

Οι αρμοδιότητες του Γραφείου Αθλητικών Εγκαταστά¬ 
σεων και Αθλητικών Δραστηριοτήτων είναι οι εξής: 

1. Παρέχει γραμματειακή υποστήριξη προς τη Διεύ¬ 
θυνση Αθλητικών Δραστηριοτήτων και ταΤμήματατης 
(τήρηση πρωτοκόλλου, διεκπεραίωση και αρχειοθέτηση 
αλληλογραφίας, θέματα προσωπικού κ.λπ.). Συγχρόνως: 

2. Τηρεί συγκεντρωτικά στοιχεία για την λειτουργία 
όλων των διοικητικών ενοτήτων του Γραφείου σύμφωνα 
με τις οδηγίες του Προϊσταμένου. 

3. Υποδέχεται, καταχωρεί και διαχειρίζεται τις αιτήσεις 
εγγραφής ή διαγραφής μελών στα διάφορα τμήματα των 
αθλητικών εγκαταστάσεων (π.χ. στο κολυμβητήριο) και 
τηρεί τα σχετικά αρχεία. 

4. Παρακολουθεί την τακτοποίηση οικονομικών συμ¬ 
μετοχών μηνιαίως και ενημερώνει τους χρήστες των 
εγκαταστάσεων που καθυστερούν την πληρωμή των 
οικονομικών τους συμμετοχών. 

5. Επιβλέπει και επιμελείται της κανονικής λειτουργίας 
των αθλητικών εγκαταστάσεων (κλειστά γυμναστήρια, 
ανοικτά γυμναστήρια, χώροι άθλησης, κολυμβητήρια 
κ.λπ.) σύμφωνα με τα εγκεκριμένα ωρολόγια προγράμ¬ 
ματα λειτουργίας τους. 

6. Μεριμνά για την φύλαξη, την καθαριότητα και την 
ευπρεπή εμφάνιση των αθλητικών εγκαταστάσεων και 
του εξοπλισμού τους. 

7. Προσδιορίζει τις ανάγκες των αθλητικών εγκατα¬ 
στάσεων σε εργασίες συντήρησης και αποκατάστασης 
βλαβών και ενημερώνει το Τμήμα Τεχνικής Υποστήριξης 
για την υλοποίηση των σχετικών εργασιών. 

8. Ελέγχει και επιμελείται της καλής λειτουργίας των 
οργάνων γυμναστικής, των ηχητικών συστημάτων, των 
εν γένει φορητών ή σταθερών εξαρτημάτων που χρη¬ 
σιμοποιούνται στους χώρους άθλησης. 

9. Προετοιμάζει τις εγκαταστάσεις για τη διεξαγωγή 
αθλητικών γεγονότων με την τοποθέτηση και επίβλε¬ 
ψη λειτουργίας του αντίστοιχου για το κάθε άθλημα και 
εκδήλωση εξοπλισμού. 

10. Προσδιορίζει τις προμήθειες των υλικών που είναι 
αναγκαία για τη λειτουργία των αθλητικών εγκαταστάσε¬ 
ων και εισηγείται στο αρμόδιο Τμήμα για την προμήθεια 
τους. 

11. Διατηρεί φυσική αποθήκη υλικών και εξοπλισμού 
και κατανέμει στους χώρους άθλησης το αναγκαίο υλικό. 

12. Σχεδιάζει, συντάσσει, εισηγείται, παρακολουθεί και 
αξιολογεί προγράμματα άθλησης για όλους τους πολίτες 
συνεργασία με τις αρμόδιες υπηρεσίες του Δήμου και 
φορείς του Δήμου. 

13. Συντάσσει και εισηγείται τα ωρολόγια προγράμμα¬ 
τα λειτουργίας των χώρων άθλησης και του προσωπικού 
(γυμναστές κ.λπ.) 

14. Σχεδιάζει και υλοποιεί υποστηρικτικές ενέργειες 
για την προώθηση των προγραμμάτων άθλησης σε 
συνεργασία με το Γραφείο Επικοινωνίας και Δημοσίων 
Σχέσεων. 


15. Καταρτίζει, εισηγείται και οργανώνει το πρόγραμ¬ 
μα των αθλητικών εκδηλώσεων και δραστηριοτήτων σε 
συνεργασία με τις αρμόδιες υπηρεσίες του Δήμου καθώς 
και τοπικούς και κεντρικούς φορείς του εσωτερικού και 
του εξωτερικού. 

16. Σχεδιάζει, προτείνει, οργανώνει, υλοποιεί, συμμετέ¬ 
χει σε συνέδρια, επιμορφωτικά προγράμματα, σεμινάρια, 
τουρνουά και κάθε είδους αθλητικές εκδηλώσεις. 

17. Μεριμνά για την κατάρτιση του προϋπολογισμού 
κάθε προγράμματος και εκδήλωσης, επιμελείται της 
εφαρμογής του προϋπολογισμού και συντάσσει τους 
αντίστοιχους απολογισμούς. 

18. Επιμελείται της διοργάνωσης υποδοχής, φιλοξενίας 
και ξενάγησης προσωπικοτήτων, καθώς και αθλητών/ 
ομάδων. 

19. Σχεδιάζει, εισηγείται, οργανώνει και αξιοποιεί συ¬ 
νεργασίες με φορείς που προωθούν το αθλητικό πνεύμα 
και τον υγιή τρόπο ζωής. 

20. Φροντίζει για την εκπόνηση και την εφαρμογή χο¬ 
ρηγικών προγραμμάτων των εκδηλώσεων. 

21. Εισηγείται και μεριμνά για την αξιοποίηση των 
αθλητικών εγκαταστάσεων για την ανάπτυξη επιχειρη¬ 
ματικότητας (διαμόρφωση εστιατορίων, κυλικείων, τοπο¬ 
θέτηση διαφημιστικών πινακίδων, ενοικίαση εγκαταστά¬ 
σεων για την οργάνωση εκδηλώσεων, εκθέσεων κ.λπ.). 

22. Στο πλαίσιο του Γραφείου λειτουργεί Τομέας Υγει¬ 
ονομικής Μέριμνας με ειδικότερες αρμοδιότητες: 

• Μεριμνά για την εξασφάλιση της υγειονομικής κάλυ¬ 
ψης των αθλουμένων στις εγκαταστάσεις της Διεύθυν¬ 
σης και των μελών του προσωπικού, για την αποφυγή 
ατυχημάτων αλλά και για την αντιμετώπιση καταστά¬ 
σεων σε περιπτώσεις ατυχημάτων. 

• Φροντίζει για την ύπαρξη στις αθλητικές εγκατα¬ 
στάσεις του κατάλληλου εξοπλισμού και μέσων για την 
άμεση παροχή υγειονομικής περίθαλψης στους ευρι¬ 
σκόμενους στους χώρους άθλησης. 

• Μεριμνά για την αποφυγή ατυχημάτων κατά την ώρα 
της άθλησης των αθλουμένων στις εγκαταστάσεις. 

• Μεριμνά για την παροχή πρώτων βοηθειών περί¬ 
θαλψης και στην αντιμετώπιση έκτακτων περιστατικών 
(τραυματισμοί, κακώσεις κ.λπ.). 

• Παρευρίσκεται σε όλες τις αθλητικές διοργανώσεις 
χάριν της ασφάλειας των αθλουμένων. 

• Μεριμνά για την συλλογή των ιατρικών βεβαιώσεων 
των αθλουμένων ως προϋπόθεση για την συμμετοχή 
τους στα αθλητικά προγράμματα και τηρεί σχετικό ια¬ 
τρικό αρχείο. 

• Ενημερώνει τους αθλητικούς επιστήμονες για τυχόν 
ιατρικά προβλήματα των αθλουμένων και συμβάλλει 
στην κατάρτιση εξειδικευμένων αθλητικών προγραμ¬ 
μάτων που αφορούν στην εκγύμναση ιδιαίτερων αθλη¬ 
τικών πληθυσμών. 

ΣΤ. Γραφείο Καλλιτεχνικής Εκπαίδευσης, Ωδείου και 
Φιλαρμονικής 

Τα αντικείμενα του Γραφείου πραγματοποιούνται από 
την ειδικότητα του Καλλιτεχνικού Διευθυντή (Μουσι- 
κολόγο, Θεατρολόγο, Χορογράφο) και περιλαμβάνουν 
δραστηριότητες καλλιτεχνικής εκπαίδευσης κυρίως 
στους επόμενους τομείς: 

α) Χορός 

1) Φροντίζει για την δημιουργία τμημάτων και την δι¬ 
δασκαλία παραδοσιακών ελληνικών χορών, κλασσικού 
μπαλέτου, σύγχρονου χορού και ρυθμικής γυμναστικής. 

2) Συνεργάζεται με το Γραφείο Πολιτιστικών Δραστη¬ 
ριοτήτων και Περιβάλλοντος για την διοργάνωση παρα¬ 
στάσεων των τμημάτων του τομέα. 

β) Θέατρο- Κινηματογράφος- Φωτογραφία 

1) Έχει την ευθύνη της διδασκαλίας της θεατρική τέ¬ 
χνης (υποκριτική, θεατρολογία) και της τέχνης του κινη¬ 
ματογράφου καινίάθο. 

2) Έχει τη ευθύνη της διδασκαλίας της τέχνης της φω¬ 
τογραφίας. 

3) Έχει την ευθύνη της λειτουργίας ερασιτεχνικής 
σκηνής παιδιών - εφήβων και της ερασιτεχνικής σχο¬ 
λής ενηλίκων. 

4) Διοργανώνει θεατρικές και κινηματογραφικές πα¬ 
ραστάσεις σε συνεργασία με το Γραφείο Πολιτιστικών 
Δραστηριοτήτων και Περιβάλλοντος. 

5) Έχει την ευθύνη για τη λειτουργία των θεατρικών 
σκηνών και του κινηματογράφου του Δήμου. 

γ) Εικαστικές Τέχνες 

1) Φροντίζει για την δημιουργία τμημάτων και την πα¬ 
ράδοση μαθημάτων ζωγραφικής, γλυπτικής, χαρακτικής, 
κοσμητικής κ.α. εικαστικών τεχνών. 

2) Μεριμνά για τη διοργάνωση σχετικών εκθέσεων, σε 
συνεργασία με το Τμήμα Πολιτιστικών Εκδηλώσεων, με 
τα έργα των μαθητών. 

δ) Εφαρμοσμένες Τέχνες 

1) Φροντίζει για την δημιουργία τμημάτων και την δι¬ 
δασκαλία υφαντικής- παραδοσιακού κεντήματος, σκη¬ 
νογραφίας - ενδυματολογίας, γραφικών τεχνών - τέχνης 
βιβλίου, ψηφιδωτά- μικτά υλικά, αγιογραφίας, μαρμαρο- 
τεχνίας, κεραμικής, ξυλογλυπτικής και λοιπών τεχνών. 

2) Μεριμνά για τη διοργάνωση σχετικών εκθέσεων, σε 
συνεργασία με το Γραφείο Πολιτιστικών Δραστηριοτή¬ 
των και Περιβάλλοντος, με τα έργα των μαθητών. 

ε) Λειτουργίες Ωδείου και Φιλαρμονικής 

1) Επιμελείται της λειτουργίας Ωδείου, των Χορωδιών 
και της Φιλαρμονικής του Δήμου. 

2) Μεριμνά για τη σύσταση, οργάνωση και λειτουργία 
τμημάτων μουσικής παιδείας (θεωρία μουσικής, εκμάθη¬ 
ση διαφόρων μουσικών οργάνων, μονωδία, βυζαντινή 
μουσική κ.λπ.). 

3) Μεριμνά για την εκπαίδευση, κατάρτιση και εμφά¬ 
νιση δημόσιας χορωδίας και/ή ορχήστρας. 

4) Μεριμνά για τη σύσταση, εκπαίδευση, κατάρτιση 
και εμφάνιση της φιλαρμονικής του Δήμου. 

5) Συνεργάζεται με το Γραφείο Πολιτιστικών Δραστη¬ 
ριοτήτων και Περιβάλλοντος για την διοργάνωση μου¬ 
σικών εκδηλώσεων. 

6) Διοργανώνει δραστηριότητες και εκδηλώσεις που 
προάγουν τη μουσική εκπαιδευτική διαδικασία. 

7) Παρακολουθεί τις επιδόσεις των σπουδαστών και 
ενημερώνει τους γονείς για την πορεία τους. 

8) Παρακολουθεί τη λειτουργία των παραρτημάτων 
που ανήκουν διοικητικά στο Γραφείο. 


ΜΕΡΟΣ 3 

ΔΙΟΙΚΗΣΗ - ΕΠΟΠΤΕΙΑ - ΣΥΝΤΟΝΙΣΜΟΣ 

Άρθρο 3 

Διοίκηση - Εποπτεία - Συντονισμός 

Ι.Το Νομικό Πρόσωπο διοικείται από το Διοικητικό 
Συμβούλιο που ορίζεται από το Δημοτικό Συμβούλιο του 
Δήμου Σητείας, από το οποίο εξαρτάται και εποπτεύεται, 
όπως ορίζεται ειδικότερα από τις κείμενες διατάξεις. 

2. Των υπηρεσιών του Νομικού Προσώπου προΐστα- 
ται ο Πρόεδρος του Διοικητικού Συμβουλίου ο οποίος 
εποπτεύει και ελέγχει τις υπηρεσίες έτσι ώστε να εξα¬ 
σφαλίζεται με αποδοτικό τρόπο η αποτελεσματικότητα 
στην επίτευξη των περιοδικών στόχων και προγραμμά¬ 
των, που αποφασίζονται από το Διοικητικό Συμβούλιο. 
Σε περίπτωση απουσίας ή κωλύματος του Προέδρου, 
αυτός αναπληρώνεται από τον Αντιπρόεδρο του Διοι¬ 
κητικού Συμβουλίου. 

3. Για την καλύτερη εξυπηρέτηση των κατοίκων είναι 
δυνατόν να λειτουργήσουν αποκεντρωμένες υπηρεσίες 
υπό μορφή παραρτημάτων των διαφόρων υπηρεσιών 
του Νομικού Προσώπου.Τα παραρτήματα αυτά ανήκουν 
διοικητικά στις αντίστοιχες υπηρεσίες του Νομικού Προ¬ 
σώπου. Εφόσον στις αποκεντρωμένες υπηρεσίες οι πα¬ 
ρεχόμενες υπηρεσίες είναι κοινωνικού χαρακτήρα (όπως 
φροντίδα παιδιών, ηλικιωμένων, αθλητικές ή πολιτιστι¬ 
κές δραστηριότητες κ.λπ.), συγκροτούνται, με απόφαση 
του Διοικητικού Συμβουλίου του Νομικού Προσώπου, 
αντίστοιχες άμισθες επιτροπές, στις οποίες συμμετέχουν 
τουλάχιστον δύο (2) εκπρόσωποι των χρηστών των πα¬ 
ρεχόμενων υπηρεσιών και ένας υπάλληλος της αποκε¬ 
ντρωμένης υπηρεσίας, οριζόμενος από τον Πρόεδρο 
του Διοικητικού Συμβουλίου του Νομικού Προσώπου, 
ως πρόεδρος. Οι επιτροπές αυτές εισηγούνται για την 
καλύτερη λειτουργία, διαπιστώνουν τυχόν προβλήματα 
που δημιουργούνται και διατυπώνουν σχετικές προτά¬ 
σεις στο Διοικητικό Συμβούλιο του Νομικού Προσώπου 
για την καλύτερη εξυπηρέτηση των κατοίκων. 

4. Όλες οι υπηρεσίες του Νομικού Προσώπου συνερ¬ 
γάζονται με τον Διευθυντή και τους Προϊσταμένους 
Τμημάτων κατά το σχεδίασμά και την παρακολούθηση 
εφαρμογής των περιοδικών προγραμμάτων και γενικά 
των προγραμμάτων δράσης του Νομικού Προσώπου. 

5. Ο Πρόεδρος του Διοικητικού Συμβουλίου δύναται 
να συγκαλεί περιοδικά ή κατά περίπτωση Συντονιστικά 
Συμβούλια, στα οποία μετέχουν με εκπροσώπους τους 
το σύνολο ή μέρος (ανάλογα με ομοιογενή θεματικά 
αντικείμενα) των υπηρεσιών του Νομικού Προσώπου. 
Παράλληλα, και για την βελτίωση της αποτελεσματικό- 
τητας και απόδοσηςτου έργουτου Νομικού Προσώπου, 
είναι δυνατός ο ορισμός, με απόφαση του Προέδρου: 

(α) Μόνιμων ή κατά περίπτωση διατμηματικών επιτρο¬ 
πών ή ομάδων εργασίας για την επεξεργασία ζητημάτων 
που αφορούν περισσότερες διοικητικές ενότητες του 
Νομικού Προσώπου. 

(β) Ομάδων διοίκησης έργου ή προγράμματος. 

(γ) Συντονιστών (ριτ^θεΐ ΓΠ3Π39ΘΓ5) για την εκτέλεση 
έργων ή προγραμμάτων με αξιοποίηση προσωπικού και 
από διάφορες διοικητικές ενότητες. 

(δ) Υπαλλήλων - συνδέσμων μεταξύ διοικητικών ενο¬ 
τήτων με ισχυρή αλληλεξάρτηση. 

Άρθρο 4 

Αρμοδιότητες Προϊσταμένων 

Διοικητικών Ενοτήτων 

Ο Προϊστάμενος μιας διοικητικής ενότητας (Τμήμα¬ 
τος, ΑυτοτελούςΤμήματος ή Αυτοτελούς Γραφείου), ευ- 
θύνεται έναντι του αμέσως υπερκείμενου διοικητικού 
επιπέδου για την αποτελεσματική και αποδοτική εκτέλε¬ 
ση των λειτουργιών της ενότητας, προγραμματίζοντας, 
οργανώνοντας, συντονίζοντας και ελέγχοντας τις επί 
μέρους δραστηριότητες, έτσι ώστε να εκπληρώνονται 
οι περιοδικοί στόχοι του Νομικού Προσώπου με βάση 
τα αντίστοιχα προγράμματα δράσης. Ειδικότερα ο προ¬ 
ϊστάμενος της διοικητικής ενότητας: 

1) Διατυπώνει σε συνεργασία με το ιεραρχικά ανώτερο 
διοικητικό επίπεδο και τους ΠροϊσταμένουςΤμημάτων, 
τους στόχους και τα προγράμματα δράσης της διοικη¬ 
τικής ενότητας καθώς και τους αντίστοιχους προϋπολο¬ 
γισμούς, σε συνεργασία με τις οικονομικές υπηρεσίες. 

2) Φροντίζει για την υλοποίηση των κατά περίπτωση 
αποφάσεων των ιεραρχικά ανωτέρω διοικητικών επι¬ 
πέδων. 

3) Υπογράφει τα σχετικά έγγραφα για τις αποφάσεις 
που αποκεντρώνονται στον υπηρεσιακό μηχανισμό μετά 
από εξουσιοδότηση του Προέδρου του Διοικητικού Συμ¬ 
βουλίου. 

4) Μεριμνά για την στελέχωση, την οργάνωση, τον 
συντονισμό και τον έλεγχο των δραστηριοτήτων της 
διοικητικής ενότητας με τρόπο ώστε να υλοποιούνται 
αποτελεσματικά τα προγράμματα δράσης και οι κατά 
περίπτωση αποφάσεις ή εντολές. 

5) Μεριμνά για τη βελτίωση της αποτελεσματικότητας 
της δράσης της διοικητικής ενότητας, τη βελτίωση της 
απόδοσης του ανθρώπινου δυναμικού και των τεχνικών 
μέσων, την καλύτερη εξυπηρέτηση των δημοτών και 
την καλύτερη ανταπόκριση της ενότητας στις τοπικές 
ανάγκες. 

6) Εποπτεύει, αξιολογεί και κατευθύνει το προσωπικό 
της διοικητικής ενότητας, μεριμνώντας για την ανάπτυξη 
και επιμόρφωση του, τη βελτίωση των συνθηκών εργα¬ 
σίας και τη διατήρηση αρμονικών εργασιακών σχέσεων. 

7) Ετοιμάζει τους περιοδικούς απολογισμούς των προ¬ 
γραμμάτων δράσεις της διοικητικής ενότητας και τους 
αντίστοιχους οικονομικούς απολογισμούς σε συνεργα¬ 
σία με τις οικονομικές υπηρεσίες. 

8) Παραλαμβάνει την αλληλογραφία που σχετίζεται 
με τις αρμοδιότητες της διοικητικής μονάδας του, την 
χαρακτηρίζει και την διανέμει στις αρμόδιες υπηρεσι¬ 
ακές μονάδες ή υπαλλήλους παρέχοντας τις αναγκαίες 
οδηγίες για τις ενέργειες που πρέπει να γίνουν. 

9) Εισηγείται για θέματα αρμοδιότητας της διοικητικής 
ενότητας προς τον προϊστάμενο του ανώτερου ιεραρχι¬ 
κά επιπέδου και τον Πρόεδρο του Διοικητικού Συμβουλί¬ 
ου και παρίσταται, εφόσον απαιτηθεί, στις συνεδριάσεις 
συλλογικών οργάνων και επιτροπών. 

10) Έχει το δικαίωμα τροποποίησης ή απόρριψης των 
υπηρεσιακών εισηγήσεων των κατώτερων ιεραρχικά 


επιπέδων με ενυπόγραφη πάντοτε σημείωση του στα 
σχετικά έγγραφα και παράλληλη υποχρέωση έγκαιρης 
και αιτιολογημένης ενημέρωσης του ανώτερου ιεραρ¬ 
χικά επιπέδου. 

11) Έχει την ευθύνη ελέγχου και θεώρησης όλων των 
εγγράφων των υπαλλήλων της διοικητικής ενότητας που 
εποπτεύει. 

12) Δέχεται τους πολίτες και παρέχει τις αναγκαίες δι- 
ευκρινήσεις σε περιπτώσεις παραπόνων και διαφορών 
σχετικών με τις υπηρεσίες που εποπτεύει. Εισηγείται 
συστήματα ενημέρωσης των δημοτών σχετικά με τις 
προσφερόμενες υπηρεσίες του Νομικού Προσώπου. 

13) Συνεργάζεται με προϊσταμένους άλλων διοικητι¬ 
κών ενοτήτων του Νομικού Προσώπου ή του Δήμου για 
τον συντονισμό και την ολοκλήρωση των λειτουργιών. 

14) Συνεργάζεται με φορείς εκτός Νομικού Προσώ¬ 
που που σχετίζονται με τις λειτουργίες της διοικητικής 
ενότητας. 

15) Είναι υπεύθυνος για την νομιμότητα των ενεργειών 
της διοικητικής μονάδας του. 

16) Παρακολουθεί τη νομοθεσία, τις εξελίξεις της επι¬ 
στήμης και τεχνολογίας και τις εξελίξεις στον τοπικό, 
ελληνικό και διεθνές περιβάλλον, που έχουν σχέση με 
τις λειτουργίες της διοικητικής ενότητας. Ενημερώνει το 
προσωπικό και μεριμνά για την τήρηση των νομικών δια¬ 
τάξεων, την εφαρμογή καινοτομιών και την προσαρμογή 
της λειτουργίας της διοικητικής ενότητας στις εξελίξεις 
του εξωτερικού περιβάλλοντος. 

Άρθρο 5 

Κανονισμοί Λειτουργίας των Υπηρεσιών 

1. Οι αρμοδιότητες των επί μέρους οργανικών μονά¬ 
δων και των προϊσταμένων τους θεωρούνται ως η γενική 
περιγραφή του ρόλου τους και αποτελούν το βασικό 
πλαίσιο λειτουργίας τους. Λεπτομερέστερες περιγραφές 
αρμοδιοτήτων μπορούν να γίνουν με τη σύνταξη κανο¬ 
νισμών λειτουργίας των οργανικών μονάδων. 

2. Ο λεπτομερής τρόπος λειτουργίας της κάθε οργα¬ 
νικής μονάδας, οι θέσεις εργασίας, οι περιγραφές καθη¬ 
κόντων, οι διαδικασίες διοίκησης και λειτουργίας, καθώς 
και ο τρόπος λειτουργίας των παραρτημάτων, ορίζονται 
με αποφάσεις του Προέδρου του Διοικητικού Συμβουλί¬ 
ου ή καθορίζονται με ειδικούς κανονισμούς λειτουργίας 
που συντάσσονται με απόφαση του Προέδρου μετά από 
εισήγηση των αρμόδιων προϊσταμένων. 

ΜΕΡΟΣ 4 

ΘΕΣΕΙΣ ΠΡΟΣΩΠΙΚΟΥ 

Άρθρο 6 

ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΔΗΜΟ¬ 
ΣΙΟΥ ΔΙΚΑΙΟΥ 

1. Οι οργανικές θέσεις του μονίμου προσωπικού του 
Νομικού Προσώπου διακρίνονται στις εξής κατηγορίες: 

Α. Πανεπιστημιακής Εκπαίδευσης (ΠΕ) 

Β. Τεχνολογικής Εκπαίδευσης (ΤΕ) 

Γ. Δευτεροβάθμιας Εκπαίδευσης (ΔΕ) 

Δ. Υποχρεωτικής Εκπαίδευσης (ΥΕ) Τα προσόντα διορι¬ 
σμού περιγράφονται στο π.δ. 37α/1987, στο π.δ. 22/1990 
και στο π.δ. 50/2001, όπως εκάστοτε ισχύουν. 

1. Στην κατηγορία Πανεπιστημιακής Εκπαίδευσης υπά¬ 
γονται οι εξής κλάδοι και προβλέπονται αντίστοιχα οι 
παρακάτω θέσεις: 


ΚΛΑΔΟΙ ΠΕ 

ΑΡΙΘΜΟΣ ΘΕΣΕΩΝ 

ΠΕ Νηπιαγωγών 

1 

Σύνολο θέσεων ΠΕ 

1 


2. Στην κατηγορία Τεχνολογικής Εκπαίδευσης υπά¬ 
γονται οι εξής κλάδοι και προβλέπονται αντίστοιχα οι 
παρακάτω θέσεις: 


ΚΛΑΔΟΙ ΤΕ 

ΑΡΙΘΜΟΣ ΘΕΣΕΩΝ 

ΤΕ Βρεφονηπιοκομίας 

2 

ΤΕ Κοινωνικών Λειτουργών 

1 

ΤΕ Διοικητικού-Λογιστικού 

1 

Σύνολο θέσεων ΤΕ 

4 


3. Στην κατηγορία Δευτεροβάθμιας Εκπαίδευσης υπά¬ 
γονται οι εξής κλάδοι και προβλέπονται αντίστοιχα οι 
παρακάτω θέσεις: 


ΚΛΑΔΟΙ ΔΕ 

ΑΡΙΘΜΟΣ ΘΕΣΕΩΝ 

ΔΕ Βοηθών Βρεφοκόμων 

1 

Σύνολο θέσεων ΔΕ 

1 


4. Στην κατηγορία Υποχρεωτικής Εκπαίδευσης υπά¬ 
γονται οι εξής κλάδοι και προβλέπονται αντίστοιχα οι 
παρακάτω θέσεις: 


ΚΛΑΔΟΙ ΥΕ 

ΑΡΙΘΜΟΣ ΘΕΣΕΩΝ 

ΥΕ Βοηθών Μαγείρων 

2 

ΥΕ Βοηθητικού Προσωπικού 

1 

ΥΕ Προσωπικού Καθαριότητας 

1 

ΥΕ Καθαριστριών 

2 

Σύνολο θέσεων ΥΕ 

6 


Άρθρο 7 

ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ 
1. Προβλέπονται οι παρακάτω θέσεις που καλύπτονται 
από προσωπικό με σύμβαση εργασίας ιδιωτικού δικαίου 
αορίστου χρόνου (ΙΔΑΧ) και οι οποίες είναι προσωποπα¬ 
γείς. Οι θέσεις αυτές καταργούνται όταν κενωθούν με 
οποιονδήποτε τρόπο. 


ΚΛΑΔΟΙ ΠΕ 

ΑΡΙΘΜΟΣ ΘΕΣΕΩΝ 

ΠΕ Οικονομικού 

1 

ΠΕ Γεωλόγου 

1 

Σύνολο θέσεων ΠΕ 

2 


ΚΛΑΔΟΙ ΤΕ 

ΑΡΙΘΜΟΣ ΘΕΣΕΩΝ 

ΤΕ Κοινωνικών Λειτουργών ή 
Κοινωνικής Εργασίας 

1 

ΤΕ Διοικητικών 

1 

Σύνολο θέσεων ΤΕ 

2 


ΚΛΑΔΟΙ ΔΕ 

ΑΡΙΘΜΟΣ ΘΕΣΕΩΝ 

ΔΕ Διοικητικών 

5 

ΔΕ Βοηθών Βρεφοκόμων- 
Παιδοκόμων 

10 

ΔΕ Βοηθών Νοσηλευτών- τριών 

1 

ΔΕ Μαγείρων 

2 

Σύνολο θέσεων ΔΕ 

18 


ΚΛΑΔΟΙ ΥΕ 

ΑΡΙΘΜΟΣ ΘΕΣΕΩΝ 

ΥΕ Οικογενειακών Βοηθών 

4 

ΥΕ Καθαριότητας εσωτερικών 
χώρων 

2 

ΥΕ Εργατών 

Γενικών καθηκόντων 

1 

Σύνολο θέσεων ΥΕ 

7 


Σύνολο 

προσωποπαγών θέσεων ΙΔΑΧ 
Άρθρο 8 

ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ 

Προβλέπονται τριάντα πέντε (35) θέσεις προσωπι¬ 
κού με σύμβαση εργασίας ιδιωτικού δικαίου ορισμένου 
χρόνου, διαφόρων ειδικοτήτων, για την αντιμετώπιση 
εποχικών ή άλλων περιοδικών ή πρόσκαιρων αναγκών 
και προγραμμάτων, σύμφωνα με τις κείμενες διατάξεις, 
συγκεκριμένα: 

ΚΛΑΔΟΙ ΠΕκαιΤΕ 

ΑΡΙΘΜΟΣ ΘΕΣΕΩΝ 

ΠΕ Γυμναστών-Φυσικής Αγωγής 

5 

ΠΕ Ψυχολόγων 

1 

ΠΕ Κοινωνικών Σπουδών 

1 

ΠΕ Παιδαγωγών 

Ειδικής Αγωγής 

1 

ΠΕ Μουσικολόγων 

1 

ΠΕ Κοινωνιολόγων 

1 

ΠΕ Νηπιαγωγών 

2 

ΤΕ Βιβλιοθηκονόμων 

1 

ΤΕ Κοινωνικών Λειτουργών ή 
Κοινωνικής Εργασίας 

3 

ΤΕ Λογοθεραπευτών 

1 

ΤΕ Εργοθεραπευτών 

1 

ΤΕ Βρεφονηπιοκομίας 

2 

Σύνολο θέσεων ΠΕ καιΤΕ 

20 


ΚΛΑΔΟΙ ΔΕ 

ΑΡΙΘΜΟΣ ΘΕΣΕΩΝ 

ΔΕ Βοηθών Βρεφοκόμων- 
Παιδοκόμων 

2 

ΔΕ Βοηθών Μαγείρων 

1 

ΔΕ Βοηθών Νοσηλευτών- τριών 

6 

Σύνολο θέσεων ΔΕ 

9 


ΚΛΑΔΟΙ ΥΕ 

ΑΡΙΘΜΟΣ ΘΕΣΕΩΝ 

ΥΕ Οικογενειακών Βοηθών 

6 

ΥΕ Καθαριστριών 

4 

ΥΕ Εργατών 

Γενικών καθηκόντων 

2 

Σύνολο θέσεων ΥΕ 

12 


Σύνολο 

θέσεων υπαλλήλων ΙΔΟΧ 
Άρθρο 9 

ΘΕΣΕΙΣ ΜΕ ΜΙΣΘΩΣΗ ΣΥΜΒΑΣΗΣ ΕΡΓΟΥ 
Προβλέπονται έντεκα (11) θέσεις με συμβάσεις 
έργου, διαφόρων ειδικοτήτων για την αντιμετώπιση 
εποχικών ή άλλων περιοδικών ή πρόσκαιρων αναγκών 
και προγραμμάτων, σύμφωνα με τις κείμενες διατάξεις. 


ΜΕΡΟΣ 5 

ΠΡΟΪΣΤΑΜΕΝΟΙ ΥΠΗΡΕΣΙΩΝ 
Άρθρο 10 

Προϊστάμενοι Υπηρεσιών 


Προϊστάμενοι της Διεύθυνσης, του Αυτοτελούς Τμήματος και τωνΤμημάτων, της οργανωτικής δομής του Νομικού 
προσώπου τοποθετούνται, σύμφωνα με τις κείμενες διατάξεις, υπάλληλοι των ακόλουθων κλάδων/ειδικοτήτων: 


ΔΙΟΙΚΗΤΙΚΗ ΕΝΟΤΗΤΑ 
(Οργανική μονάδα) 

ΚΛΑΔΟΣ 

(ΜΟΝΙΜΟ ΠΡΟΣΩΠΙΚΟ) 

ΕΙΔΙΚΟΤΗΤΑ 

(ΠΡΟΣΩΠΙΚΟ ΙΔΙΩΤΙΚΟΥ 

ΔΙΚΑΙΟΥ ΑΟΡΙΣΤΟΥ ΧΡΟΝΟΥ) 

1 

ΔΙΕΥΘΥΝΣΗ «Δ.Ο.Κ.Α.Σ.» 

ΠΕ ΟΙΚΟΝΟΜΙΚΩΝ, 

ΠΕ ΔΙΟΙΚΗΤΙΚΩΝ (ΕΝ ΕΛΛΕΙΨΕΙ), 

ΤΕ ΔΙΟΙΚΗΤΙΚΩΝ, 

ΤΕ ΚΟΙΝΩΝΙΚΩΝ ΛΕΙΤΟΥΡΓΩΝ, 

ΤΕ ΒΡΕΦΟΝΗΠΙΟΚΟΜΙΑΣ 

ΠΕ ΟΙΚΟΝΟΜΙΚΩΝ, 

ΠΕ ΔΙΟΙΚΗΤΙΚΩΝ (ΕΝ ΕΛΛΕΙΨΕΙ), 

ΤΕ ΔΙΟΙΚΗΤΙΚΩΝ, 

ΤΕ ΚΟΙΝΩΝΙΚΩΝ ΛΕΙΤΟΥΡΓΩΝ, 

ΤΕ ΒΡΕΦΟΝΗΠΙΟΚΟΜΙΑΣ 

2 

ΤΜΗΜΑ 

ΔΙΟΙΚΗΣΗΣΌΡΓΑΝΩΣΗΣ 
(ΥΠΗΡΕΣΙΩΝ ΠΡΟΣΩΠΙΚΟΥ) 

ΠΕ ΔΙΟΙΚΗΤΙΚΩΝ (ΕΝ ΕΛΛΕΙΨΕΙ), 

ΤΕ ΔΙΟΙΚΗΤΙΚΩΝ, (ΕΝ ΕΛΛΕΙΨΕΙ), 

ΔΕ ΔΙΟΙΚΗΤΙΚΩΝ 

ΠΕΔΙΟΙΚΗΤΙΚΩΝ (ΕΝ ΕΛΛΕΙΨΕΙ), 

ΤΕ ΔΙΟΙΚΗΤΙΚΩΝ, (ΕΝ ΕΛΛΕΙΨΕΙ), 
ΔΕ ΔΙΟΙΚΗΤΙΚΩΝ 

ΔΙΟΙΚΗΤΙΚΗ ΕΝΟΤΗΤΑ 
(Οργανική μονάδα) 

ΚΛΑΔΟΣ 

(ΜΟΝΙΜΟ ΠΡΟΣΩΠΙΚΟ) 

ΕΙΔΙΚΟΤΗΤΑ 

(ΠΡΟΣΩΠΙΚΟ ΙΔΙΩΤΙΚΟΥ 

ΔΙΚΑΙΟΥ ΑΟΡΙΣΤΟΥ ΧΡΟΝΟΥ) 

3 

ΤΜΗΜΑ 

ΥΠΗΡΕΣΙΩΝ ΥΠΟΣΤΗΡΙΞΗΣ 
(ΟΙΚΟΝΟΜΙΚΗΣ ΚΑΙ ΤΕΧΝΙΚΗΣ 
ΥΠΗΡΕΣΙΑΣ) 

ΠΕ ΟΙΚΟΝΟΜΙΚΩΝ (ΕΝ ΕΛΛΕΙΨΕΙ), 
ΤΕ ΛΟΓΙΣΤΩΝ, 

ΤΕ ΔΙΟΙΚΗΤΙΚΩΝ (ΕΝ ΕΛΛΕΙΨΕΙ), 

ΔΕ ΔΙΟΙΚΗΤΙΚΩΝ 

ΠΕ ΟΙΚΟΝΟΜΙΚΩΝ (ΕΝ ΕΛΛΕΙΨΕΙ), 
ΤΕ ΛΟΓΙΣΤΩΝ, 

ΤΕ ΔΙΟΙΚΗΤΙΚΩΝ (ΕΝ ΕΛΛΕΙΨΕΙ), 

ΔΕ ΔΙΟΙΚΗΤΙΚΩΝ 

4 

ΤΜΗΜΑ 

ΚΟΙΝΩΝΙΚΗΣ ΠΡΟΣΤΑΣΙΑΣ, ΑΛ¬ 
ΛΗΛΕΓΓΥΗΣ 

ΠΕ ΚΟΙΝΩΝΙΟΛΟΓΩΝ, 

ΠΕ ΨΥΧΟΛΟΓΩΝ (ΕΝ ΕΛΛΕΙΨΕΙ), 

ΤΕ ΚΟΙΝΩΝΙΚΩΝ ΛΕΙΤΟΥΡΓΩΝ 

ΠΕ ΚΟΙΝΩΝΙΟΛΟΓΩΝ, 

ΠΕ ΨΥΧΟΛΟΓΩΝ (ΕΝ ΕΛΛΕΙΨΕΙ), 

ΤΕ ΚΟΙΝΩΝΙΚΩΝ ΛΕΙΤΟΥΡΓΩΝ 

5 

ΤΜΗΜΑ ΠΑΙΔΕΙΑΣ, 

ΠΟΛΙΤΙΣΤΙΚΩΝ, ΒΙΒΛΙΟΘΗΚΩΝ, 
ΜΟΥΣΕΙΩΝ, ΑΘΛΗΤΙΚΩΝ 
ΔΡΑΣΤΗΡΙΟΤΗΤΩΝ 

ΚΑΙ ΠΕΡΙΒΑΛΛΟΝΤΟΣ 

ΠΕ ΝΗΠΙΑΓΩΓΩΝ (ΕΝ ΕΛΛΕΙΨΕΙ), 

ΤΕ ΒΡΕΦΟΝΗΠΙΟΚΟΜΙΑΣ, 

ΤΕ ΚΟΙΝΩΝΙΚΩΝ ΛΕΙΤΟΥΡΓΩΝ 
(ΕΝ ΕΛΛΕΙΨΕΙ), 

ΔΕ ΒΡΕΦΟΝΗΠΙΟΚΟΜΩΝ 

ΠΕ ΝΗΠΙΑΓΩΓΩΝ (ΕΝ ΕΛΛΕΙΨΕΙ), 
ΤΕ ΒΡΕΦΟΝΗΠΙΟΚΟΜΙΑΣ, 

ΤΕ ΚΟΙΝΩΝΙΚΩΝ ΛΕΙΤΟΥΡΓΩΝ 
(ΕΝ ΕΛΛΕΙΨΕΙ), 

ΔΕ ΒΡΕΦΟΝΗΠΙΟΚΟΜΩΝ, 

ΔΕ ΔΙΟΙΚΗΤΙΚΩΝ 


ΜΕΡΟΣ 6 

ΤΕΛΙΚΕΣ ΔΙΑΤΑΞΕΙΣ 


Άρθρο 11 
Τελικές διατάξεις 

1. Κατά την έναρξη της ισχύος του παρόντος Οργανισμού οι υπηρετούντες στο Νομικό Πρόσωπο 

υπάλληλοι κατατάσσονται στις αντίστοιχες θέσεις των σχετικών κλάδων. 

2. Η κατανομή του προσωπικού στις επί μέρους οργανικές μονάδες γίνεται με απόφαση του Προέδρου του Διοι¬ 
κητικού Συμβουλίου, λαμβάνοντας υπόψη τις λειτουργικές ανάγκες των μονάδων, τα προσόντα, την πείρα και τις 
ειδικές γνώσεις των υπαλλήλων. 

3. Η ισχύς του παρόντος Οργανισμού Εσωτερικών Υπηρεσιών αρχίζει από τη δημοσίευσή του στην Εφημερίδα 
της Κυβερνήσεως, οπότε παύει να ισχύει κάθε προηγούμενη σχετική απόφαση. 


ΑΚΡΟΤΕΛΕΥΤΙΟ ΑΡΘΡΟ: 
ΚΑΛΥΨΗ ΔΑΠΑΝΗΣ 


Βεβαιώνεται ότι από την απόφαση αυτή προκαλείται δαπάνη ύψους 644.801,82 € για το έτος 2018, που θα καλυ¬ 
φθεί από τους παρακάτω Κ.Α. του προϋπολογισμού του Δ.Ο.Κ.Α.Σ. 


Κ.Α. 

10-6021 

47.546,25 

Κ.Α. 

10-6041 

55.341,00 

Κ.Α. 

10-6052 

12.003,75 

Κ.Α. 

10-6054 

13.950,00 

Κ.Α. 

15-6011 

15.101,10 

Κ.Α. 

15-6012 

1.050,00 

Κ.Α 

15-6021 

: 207.998,46 

Κ.Α. 

15-6041 

188.131,75 

Κ.Α. 

15-6051 

2.291,49 

Κ.Α. 

15-6052 

52.919,00 

Κ.Α. 

15-6054 

48.469,02 


€ 

€ 

€ 

€ 

€ 

€ 

€ 

€ 

€ 

€ 

€ 


Για τα επόμενα έτη προκαλείται ετήσια δαπάνη ύψους 896.208,78 €, η οποία θα προβλέπεται στους αντίστοιχους 
προϋπολογισμούς. 












Τεύχος Β' 1565/08.05.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΜΕΡΟΣ 7 
ΟΡΓΑΝΟΓΡΑΜΜΑ 



Η απόφαση αυτή να δημοσιευθεί στην Εφημερίδα της Κυβερνήσεως. 

Ηράκλειο, 20 Απριλίου 2018 
Η Συντονίστρια της Αποκεντρωμένης Διοίκησης 
ΜΑΡΙΑ ΚΟΖΥΡΑΚΗ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 565/08.05.2018 


=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 






















